open-index/open-wikipedia-markdown huggingface dataset:
ഫാസിസത്തിന്റെ നിർവചനങ്ങൾ

ഫാസിസത്തെയും ഫാസിസ്റ്റ് ഭരണകൂടത്തേയും നിർവചിക്കുന്ന ഘടകങ്ങൾ എന്തൊക്കെയാണെന്നത് തർക്കവിഷയമാണ്.  ചരിത്രപഠിതാക്കളും സാമൂഹ്യശാസ്ത്രജ്ഞരും ഫാസിസത്തിന്റെ സവിശേഷസ്വഭാവത്തെക്കുറിച്ചുള്ള ചർച്ചകൾ തുടർന്നുകൊണ്ടിരിക്കുന്നു. 

നിർവചിക്കാൻ ഏറെ ബുദ്ധിമുട്ടുള്ള ഒരു പ്രത്യയശാസ്ത്രമാണ് ഫാസിസം. 1922 മുതൽ 1943 വരെ  മുസ്സോളിനിയുടെ കീഴിൽ ഇറ്റലിയിൽ നിലനിന്ന രാഷ്ട്രീയ സാഹചര്യങ്ങളെ വിശേഷിപ്പിക്കുവാനാണ് ഫാസിസം എന്ന പദം ആദ്യമായി ഉപയോഗിച്ചു തുടങ്ങിയത്.

## ഉംബർട്ടോ എക്കോ
1995 -ൽ ഉംബർട്ടോ എക്കോ എഴുതിയ "നിതാന്ത ഫാസിസം" എന്ന ലേഖനത്തിൽ ഫാസിസത്തിന്റെ വ്യത്യസ്തമായ 14 ലക്ഷണങ്ങൾ പട്ടികപ്പെടുത്തിയിട്ടുണ്ട്. ഇവയിൽ ചിലതൊക്കെ പരസ്പരവിരുദ്ധമെന്ന് തോന്നാമെങ്കിലും, എല്ലാംകൂടി ഒന്നിച്ചു ചേർന്നില്ലെങ്കിലും ഫാസിസമാകും എന്ന് എക്കോ പറയുന്നുണ്ട്. അതിൽ പതിനൊന്നെണ്ണം  താഴെ ചേർക്കുന്നു:
* പാരമ്പര്യാരാധന - ആധുനികതയെ തള്ളിക്കളഞ്ഞുകൊണ്ട് വ്യത്യസ്തമായ പരമ്പരാഗത സാംസ്കാരങ്ങളെ സമന്വയിപ്പിച്ച് ആരാധിക്കുന്നു.
* കർമ്മനിരതരാകാൻ വേണ്ടി കർമ്മനിരതരാകൽ - യുക്തിയും സ്വതന്ത്രചിന്തയും നിരസിച്ചുകൊണ്ട് ആധുനിക സംസ്കാരത്തേയും ശാസ്ത്രത്തേയും  ആക്രമിക്കുന്ന പ്രവണത പ്രദർശിപ്പിക്കുകയും, അത്തരം പ്രവൃത്തികളിൽ വ്യാപൃതരാകുകയും ചെയ്യുന്നു..
* വിയോജിപ്പിനെ വിശ്വാസവഞ്ചനയായി ചിത്രീകരിക്കൽ - ധൈഷണിക ചർച്ചകളെയും യുക്തിചിന്തയേയും അവമതിച്ച് അതിനെ വിശ്വാസവഞ്ചനയായി കണക്കാക്കുന്നു.
* വ്യത്യസ്തതയോടുള്ള ഭയം - സമൂഹത്തിൽ ഒന്നിച്ചു നിലനിൽക്കുന്ന നാനാത്വത്തെ ഭയക്കുന്നു. വംശവെറിയുടേയോ ജാതിസ്പർദ്ധയുടെയോ രൂപത്തിൽ അവയെ ഭിന്നിപ്പിക്കുവാനും തമ്മിലടിപ്പിക്കുവാനുമുള്ള പ്രേരണ സമൂഹത്തിൽ വിതയ്ക്കുന്നു. 
* മദ്ധ്യവർഗ്ഗനിരാശയിൽ നിന്നും ഉരുത്തിരിയൽ - ഒരു വലിയ സമൂഹഗണമായ മദ്ധ്യവർഗ്ഗത്തിന്റെ സാമ്പത്തിക ക്ലേശത്തിൽ നിന്നും പിന്തുണ ഉറപ്പുവരുത്തുന്നു.
* സാങ്കല്പികശത്രുവിനെ സൃഷ്ടിക്കൽ - 1930-കളിൽ ജർമനിയിൽ നിലനിന്നിരുന്ന ജൂതവിരോധം ഒരുദാഹരണമാണ്. 
* നിതാന്തമായ യുദ്ധം - ശത്രുസ്ഥാനത്തുള്ളവരുമായുള്ള സമാധാനചർച്ചകൾ പൊള്ളത്തരമായി കാണുന്നു. നിരന്തരയുദ്ധത്തിലൂടെ ശത്രുവിന്റെ ഉന്മൂലനം ലക്ഷ്യം വെക്കുന്നു.
* ദുർബലരോടുള്ള അവജ്ഞ - തങ്ങൾ സ്വയം കുലീനരാണെന്ന ബോദ്ധ്യവും ദുർബലർ നിലനിൽക്കൻ പോലും അർഹരല്ലെന്ന വിശ്വാസവും.
* പൊതുതാല്പര്യം സ്വയം തീരുമാനിക്കുന്ന ഭരണകൂടം - ജനതയുടെ താല്പര്യങ്ങൾ വ്യത്യസ്തമാകാമെങ്കിലും അതുൾക്കൊള്ളാതെ സ്വേച്ഛാപരമായ തീരുമാനങ്ങൾ അടിച്ചേൽപ്പിക്കുന്ന ഭരണകൂടം.
* നവഭാഷ - യുക്തിചിന്തയെയും പ്രതികരണങ്ങളേയും നിരാകരിക്കുന്ന ഭാഷയും വ്യാകരണവും നിർമ്മിക്കുന്നു. ജോർജ് ഓർവലിന്റെ 1984 എന്ന രാഷ്ട്രീയനോവലിലാണ് ഇതിന്റെ സൂചനയുള്ളത്.
* നുണപ്രചരണങ്ങൾ

## ജോർജ് ഓർവൽ
ജോർജ് ഓർവൽ 'ഞാൻ എന്തിനെഴുതുന്നു' എന്ന ലേഖനത്തിൽ ഫാസിസത്തെ സാമ്പത്തികമായി നിർവചിക്കുന്നുണ്ട്.

ജർമനിയിലെ ഫാസിസം  ഒരർത്ഥത്തിൽ മുതലാളിത്തം തന്നെയാണ്. അത് പടപൊരുതാനുള്ള മാർഗ്ഗങ്ങൾ സോഷ്യലിസത്തിൽ നിന്നും സമർത്ഥമായി കടം കൊള്ളുകയും ചെയ്തിരിക്കുന്നു. കൃത്യമായ ലക്ഷ്യത്തോടെ ലോകം കീഴടക്കുവാനായി അത് മുന്നോട്ട് നീങ്ങുന്നു, വ്യക്തിതാത്പര്യങ്ങളെ പൂർണ്ണമായി നിരാകരിച്ചുകൊണ്ട്.

## അവലംബം

## പുറത്തേക്കുള്ള കണ്ണികൾ
* http://www.rense.com/general37/fascism.htm

വർഗ്ഗം:ഫാസിസം
വി.ആർ. ഗോപാലകൃഷ്ണൻ

ഒരു മലയാളചലച്ചിത്രസംവിധായകനും തിരക്കഥാകൃത്തുമായിരുന്നു **വി.ആർ. ഗോപാലകൃഷ്ണൻ** ( -മരണം:ജനുവരി 10, 2016). സംഭാഷണം, കഥ, ചീഫ് അസോസിയേറ്റ് ഡയറക്റ്റർ എന്നീ ചലച്ചിത്ര മേഖലയിലും ഇദ്ദേഹം പ്രവർത്തിച്ചിരുന്നു. സംവിധായകൻ പ്രിയദർശന്റ സുഹൃത്തും സഹപാഠിയുമായിരുന്നു ഗോപാലകൃഷ്ണൻ. പാലക്കാട് ജില്ലയിൽ രാമനാഥപുരത്തെ സ്വഭവനത്തിൽ നിന്നും തൂങ്ങിമരിച്ച നിലയിൽ ഇദ്ദേഹത്തെ കണ്ടെത്തി. ഭാര്യ: ഗീത. മക്കൾ: അർജുൻ, അരവിന്ദ്.

## സംവിധാനം ചെയ്ത ചിത്രങ്ങൾ
* കാക്കത്തൊള്ളായിരം - 1991
* ഭാര്യ - 1994
* കാഴ്ച്ചയ്ക്കപ്പുറം - 1992

## തിരക്കഥകൾ
* കില്ലാടി രാമൻ - 2011
* www.അണുകുടുംബം.കോം - 2002
* ഈ പറക്കും തളിക - 2001
* ക്യാബിനറ്റ്  - 1994
* കൗതുകവാർത്തകൾ - 1990
* വന്ദനം - 1989
* ചക്കിക്കൊത്ത ചങ്കരൻ - 1989
* ചെപ്പ് - 1987
* ധീം തരികിട തോം - 1986
* ആഴിക്കൊരു മുത്ത്
* കൗശലം 
* തോവാളപ്പൂക്കൾ 
* ശോഭനം
* പൈലറ്റ്‌സ് 
* കല്യാണക്കുറിമാനം
* ഹായ്

## ചലച്ചിത്രകഥ
* കൗതുകവാർത്തകൾ
* കാക്കത്തൊള്ളായിരം
* ക്യാബിനറ്റ്
* www.അണുകുടുംബം.കോം 
* കില്ലാടി രാമൻ

## ചീഫ് അസ്സോസിയേറ്റ് ഡയറക്ടർ
* ഗുരു - 1997
* അക്കരെയക്കരെയക്കരെ  -	1990
* കടത്തനാടൻ അമ്പാടി - 1990
* അരം+അരം= കിന്നരം - 1985
* തകിലുകൊട്ടാമ്പുറം - 1981

## അസ്സോസൊയേറ്റ് സംവിധാനം
* യുവതുർക്കി - 1996
* വെള്ളാനകളുടെ നാട് - 1988
* ചിത്രം - 1988
* മുകുന്ദേട്ടാ സുമിത്ര വിളിക്കുന്നു - 1988
* ചെപ്പ് - 1987
* പറയാനും വയ്യ പറയാതിരിക്കാനും വയ്യ - 1985
* ഒന്നും മിണ്ടാത്ത ഭാര്യ - 1984
* തത്തമ്മേ പൂച്ചപൂച്ച - 1984
* വിസ - 1983

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:ആത്മഹത്യ ചെയ്തവർ
വർഗ്ഗം:ജനുവരി 10-ന് മരിച്ചവർ
വർഗ്ഗം:2016-ൽ മരിച്ചവർ
വർഗ്ഗം:അപൂർണ്ണ ജീവചരിത്രങ്ങൾ
പി.വി. നന്ദൻ

കേരളീയനായ ചിത്രകാരനാണ് **പി.വി. നന്ദൻ**. കേരളത്തിനകത്തും  വിദേശത്തും നിരവധി കലാപ്രദർശനങ്ങളിൽ പങ്കെടുത്തു. 2016 ൽ ലെറ്റേഴ്സ് വാലി എന്ന ചിത്രത്തിന് കേരള ലളിത കലാ അക്കാദമി പുരസ്കാരം നേടി.
## ജീവിതരേഖ
എറണാകളം മുല്ലശ്ശേരി കനാൽ റോഡിലെ പനച്ചിക്കൽ വീട്ടിൽ വാസുവിന്റെയും സരസ്വതിയുടെയും മകനാണ്. എറണാകുളം എസ്.ആർ.വി. സ്കൂളിലും കൊച്ചിൻ സ്കൂൾ ഓഫ് ആർ ട്ട്സിലും പഠിച്ചു. ദീർഘകാലം ചിത്രകലാ വിദ്യാലയം നടത്തി. 2007 ൽ ലളിതകലാ അക്കാദമിയുടെ സംസ്ഥാന പുരസ്കാരം ലഭിച്ചു.
മൃഗങ്ങളുടെ ചിത്രങ്ങളുൾപ്പെടുത്തിയ  പരമ്പര ശ്രദ്ധേയമായിരുന്നു. ആനകൾ, കുതി രകൾ, പട്ടി, കാട്ടുപോത്ത്തുടങ്ങി തെല്ലു അതി ശയോക്തി കലർന്ന റിയലിസ്റ്റിക് ചിത്രങ്ങളാണ്  ഈ പരമ്പരയിലുള്ളത് . 
## പ്രദർശനങ്ങൾ
1994ൽ കൊച്ചിയിലെ ചിത്രം ആർട്ട് ഗ്യാലറിയിലും 2007 ൽ ദർബാർ ഹാൾ ആർട്ട് സെന്ററിലും ഏകാംഗപ്രദർശനം നടത്തി. കേരള ലളിതകലാ അക്കാദമിയുടെ 1987, 89, 90, 91, 92, 94, 2002, 07 വർഷങ്ങളിലെ പ്രദർശനങ്ങളിൽ പങ്കെടുത്തിട്ടുണ്ട്.

ചെന്നെയിലെ കേന്ദ്ര ലളിതകലാ അക്കാദമി പ്രാദേശികകേന്ദ്രത്തിലും ഹൈദരബാദിലെ ശില്പാരാം കലാ ഗ്രാമത്തിലും ചിത്രങ്ങൾ പ്രദർശിപ്പിച്ചു. ഇന്ത്യയ്ക്ക് പുറത്ത് അമേരിക്കയിൽ ഏഷ്യൻ ആർട്ട് ഗ്യാലറിയിൽ ബാക്ക്‌വാട്ടർ കളേഴ്‍സ് എക്സിബിഷനിലും പങ്കെടുത്തിട്ടുണ്ട്.
## പുരസ്കാരങ്ങൾ
*2007 ലും 2016 ലും പെയിന്റിംഗിനുള്ള കേരള ലളിത കലാ അക്കാദമി പുരസ്കാരം നേടി.
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
ചെമ്പൂവൻ മലയിഞ്ചി

പശ്ചിമഘട്ടതദ്ദേശവാസിയായ ഒരു ചെറുസസ്യമാണ് **ചെമ്പൂവൻ മലയിഞ്ചി**. . 2 മീറ്ററോളം ഉയരം വയ്ക്കുന്ന ബഹുവർഷിയായ ഈ ചെടിയുടെ തണ്ട് വളഞ്ഞിരിക്കുന്നതിനാൽ ഇതിനെ Curved-Stem Ginger എന്നും വിളിക്കുന്നു. കേരളത്തിലെ തണുപ്പും നനവുമുള്ള വനങ്ങളിലെ അടിക്കാടുകളിൽ ധാരാളമായി കണ്ടുവരുന്ന ഇഞ്ചി വർഗ്ഗ്ത്തിൽപ്പെട്ട ഈ ചെടി കർണ്ണാടകത്തിലും മഹാരാഷ്ട്രയിലും കാണാറുണ്ട്.

https://commons.m.wikimedia.org/wiki/File:Zingiber_cernuum_6.jpg

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സിഞ്ചിബെറേസി
ഗ്രിപ്പിയ

തുടക്ക ട്രയാസ്സിക് കാലത്ത് ജീവിച്ചിരുന്ന ഒരു ചെറിയ സമുദ്ര ഉരഗം ആണ്  **ഗ്രിപ്പിയ**. **ഇക്തിയോസൗർ** കുടുംബത്തിൽ പെട്ട ജീവിയാണ് ഇവ . ഗ്രീൻ ലാൻഡ്‌ , ചൈന , ജപ്പാൻ , നോർവേ , കാനഡ എന്നി രാജ്യങ്ങളിലെ കടലോരങ്ങളിൽ നിന്നും ഫോസ്സിൽ ലഭിച്ചിടുണ്ട്‌ . പൂർണമായ ഫോസ്സിൽ ഇത് വരെ ലഭിച്ചിട്ടില്ല. നങ്കൂരം എന്ന അർഥം വരുന്ന ഗ്രീക്ക് പദത്തിൽ നിന്നും ആണ് പേര് വരുന്നത്.

## അവലംബം

## പുറത്തേക്കുള്ള കണ്ണികൾ
*Grippia - A Triassic Ichthyosaur (Backup at Wayback Machine)
*Grippia Longirostris Wilman 1929 
*Grippia Paleo Bio 

വർഗ്ഗം:ട്രയാസിക് കാലത്തെ ഉരഗങ്ങൾ
വർഗ്ഗം:പുരാതനകാലത്തെ ഉരഗങ്ങൾ
റാണുൺകുലേസീ

60 ജനുസുകളിലായി ഏതാണ്ട് 1700 സ്പീഷിസുകൾ ഉള്ള ഒരു സസ്യകുടുംബമാണ് **റാണുൺകുലേസീ (Ranunculaceae).** ലോകത്തെല്ലായിടത്തും ഈ കുടുംബത്തിലെ ചെടികൾ കാണാറുണ്ട്. ഏറ്റവും കൂടുതൽ അംഗങ്ങളുള്ള ജനുസുകൾ *[[Ranunculus|റാണുൺകുലസ്]]* (600 സ്പീഷിസ്), *[[Delphinium|ഡെൽഫീനിയം]]* (365), *[[Thalictrum|താലിക്ട്രം]]* (330), *[[Clematis|ക്ലിമാറ്റിസ്]]* (325), *[[Aconitum|അകോണിറ്റം]]* (300) എന്നിവയാണ്. മിക്കവാറും കുറ്റിച്ചെടികളാണെങ്കിലും മരങ്ങളിൽ കയറിപ്പോകുന്ന വള്ളികളും കാണാറുണ്ട്. ഈ കുടുംബത്തിലെ സസ്യങ്ങളിൽ അടങ്ങിയിരിക്കുന്ന പ്രോടോവാനിമോനിൻ മനുഷ്യർക്കും മൃഗങ്ങൾക്കും വിഷമാണ്. മറ്റു വിഷങ്ങളും ആൽക്കലോയിഡുകളും ഗ്ലൈകോസൈഡുകളുമെല്ലാം ഇവയിലുണ്ട്.

## ഉപയോഗങ്ങൾ
നാട്ടുമരുന്നുകൾ, ഹോമിയോപ്പതി എന്നിവയിൽ ഔഷധമായും, പൂക്കൾക്കുവേണ്ടിയും, ഭക്ഷണത്തിൽ സുഗന്ധദ്രവ്യമായും ഈ കുടുംബത്തിലെ പല അംഗങ്ങളെയും ഉപയോഗിക്കുന്നുണ്ട്.

## ചിത്രശാല
### പുഷ്പങ്ങൾ

Image:Aconitum napellus flower.jpg|*Aconitum napellus*
Image:Actaea_spicata_ziedai.jpg|*Actaea spicata*
Image:Adonis_annua_flor.jpg|*Adonis annua*
Image:10_kwietnia_2009_r._Zawilec_gajowy_033.jpg|*Anemone nemorosa*
Image:Hepatica_nobilis003.jpg|*Anemone hepatica* = *Hepatica nobilis*
Image:Pulsatilla_vulgaris3.jpg|*Anemone pulsatilla* = *Pulsatilla vulgaris*
Image:Wild_Columbine.jpg|*Aquilegia canadensis*
Image:2007-03-27Caltha_palustris02.jpg|*[[Caltha palustris]]*
Image:Clematis_Montana.jpg|*Clematis montana*
Image:Delphinium_elatum_hybride_001.jpg|*Delphinium elatum* hybrid
Image:Eranthis_hyemalis_(1).jpg|*Eranthis hyemalis*
Image:Lenteroos frekkels.jpg|*Helleborus × hybridus*
Image:Myosurus_minimus_W.jpg|*Myosurus minimus*
Image:Hydrastis_canadensis_-_goldenseal_-_desc-flower_front_view.jpg|*Hydrastis canadensis*
Image:2007-10-25Nigella_damascena_09.jpg|*Nigella damascena*
Image:Creeping butercup close 800.jpg|*Ranunculus repens*
Image:Thalictrum_aquilegifolium_02.jpg|*Thalictrum aquilegifolium*
Image:Trollius_europaeus,_Trollblume_1.JPG|*Trollius europaeus*
Image:Naravelia laurifolia.jpg|*Naravelia laurifolia*


### ഫലങ്ങൾ

#### Follicle

Image:Helleborus niger (Früchte).jpg|*Helleborus niger*
Image:Nigella damascena fruit.jpg|*Nigella arvensis*


#### Achene

Image:Pulsatilla alpina fruit.jpg|*Pulsatilla* or *Anemone alpina*
Image:Ranunculus acris0.jpg|*Ranunculus acris*


## അവലംബം

## പുറത്തേക്കുള്ള കണ്ണികൾ

*''Flora of North America'': Ranunculaceae
*''Flora of China'': Ranunculaceae
*Ranunculaceae in Topwalks 
*Ranunculaceae in BoDD – Botanical Dermatology Database
*Ranunculaceae  in L. Watson and M.J. Dallwitz (1992 onwards). ''The families of flowering plants'' .
*NCBI Taxonomy Browser
* links at CSDL, Texas 
*Japanese Ranunculaceae - Flavon's art gallery
*Family Ranunculaceae  Flowers in Israel
*Cai et al. Molecular phylogeny of Ranunculaceae based on internal transcribed spacer sequences 2009
*''Aconitum heterophyllum'' (fam. Ranunculaceae) at the Encyclopedia of Ayurvedic Medicinal Plants 

വർഗ്ഗം:സസ്യകുടുംബങ്ങൾ
സിഹ്ർ

ഇസ്ലാം മതത്തിൽ അറിയപ്പെടുന്ന ഒരു മാരണപ്രവൃത്തിയാണ് സിഹ്ർ.മറ്റുള്ളവർക്ക് ഉപദ്രവമുണ്ടാക്കുന്ന രൂപത്തിൽ സിഹ്ർ ചെയ്യൽ വലിയ പാപമായി വിശ്വാസമുണ്ട്.  പിശാച് , ജിന്നുകൾ എന്നിവരുടെ സഹായത്തോടെയാണ് സിഹ്ർ ചെയ്യപ്പെടുന്നതെന്നാണ് വിശ്വാസം. അതെസമയം ഇത്തരമൊന്ന് ഇസ്ലാമിൽ ഇല്ലെന്നും വാദമുണ്ട്.  ഖുർആനിൽ സിഹ്ർ ആയി ബന്ധപ്പെട്ട് വിവിധ വചനകൾ വന്നിട്ടുണ്ട്. 

## അവലംബം


വർഗ്ഗം:ഇസ്ലാമികം
ബിലഹരി

കർണ്ണാടക സംഗീതത്തിലെ 29-ആം മേളകർത്താരാഗമായ ശങ്കരാഭരണത്തിന്റെ ജന്യരാഗമായ ഒരു രാഗമാണ് **ബിലഹരി (Bilahari)**.  ആരോഹണം മോഹനരാഗത്തിന്റെ പോലെയും അവരോഹണം ശങ്കരാഭരണത്തിന്റെ പോലെയുമാണ്. ഇത് പെന്ററ്റോണിക് സ്കെയിലിൽ മോഹനരാഗത്തിന്റെയും, സമ്പൂർണ്ണ രാഗസ്കെയിലിൽ ശങ്കരഭരണ രാഗത്തിന്റെയും സംയോജനമാണ്. ഇത് ഒരു പ്രഭാതരാഗമാണ് .

* ആരോഹണം: സ-രി2-ഗ3-പ-ധ2-സ
* അവരോഹണം: സ-നി3-ധ2-പ-മ1-ഗ3-രി2-സ

## ചലച്ചിത്രഗാനങ്ങൾ
### ഭാഷ:[[തമിഴ് ഭാഷ|തമിഴ്]]

## അവലംബം

വർഗ്ഗം:ധീരശങ്കരാഭരണത്തിന്റെ ജന്യരാഗങ്ങൾ
വർഗ്ഗം:ബിലഹരി രാഗത്തിൽ ചിട്ടപ്പെടുത്തിയ കൃതികൾ

"ബിലഹരി" എന്ന പേരിൽ ഒരു മലയാള കവിത സമാഹാരം വിനോദ് രാജ് പനയ്ക്കോട് എന്ന എഴുത്തുകാന്റേതായിട്ടുണ്ട്. വയലാർ ശരത്ചന്ദ്ര വർമ്മയുടെ ആവതാരികയിൽ കൈപ്പട ബുക്സാണ് പുസ്തകം പുറത്തിറക്കിയിട്ടുള്ളത്. കെ.എൻ.പുഷ്പാംഗദനാണ് പഠനം തയ്യാറാക്കിയിരിക്കുന്നത്.
ഭാഷാപരമായ ബുദ്ധി

ഹൊവാർഡ് ഗാർഡ്നറിൻറെ ബഹുമുഖ ബുദ്ധി സിദ്ധാന്തത്തിൻറെ ഭാഗമായ ഒരു ഘടകമാണ് ഭാഷാപരമായ ബുദ്ധി എന്നത്. വ്യക്തിയുടെ സംസാരത്തിൻറെയും എഴുത്ത് ഭാഷയുടെയും കഴിവിനെയാണ് ഇവിടെ പ്രതിപാതിക്കുന്നത്. 
ഇതിന് പുറമെ ഭാഷാപരമായ ബുദ്ധിയെ പ്രശ്നനിർദ്ധാരണരീതിയുമായും സംഗ്രഹണ ചിന്തയുമായും ബന്ധപ്പെടുത്താറുണ്ട്.

## അവലംബം

വർഗ്ഗം:അപൂർണ്ണ ലേഖനങ്ങൾ
തോണിച്ചങ്ങാടം

തോണികളുപയോഗിച്ച് നിർമ്മിക്കുന്ന പാലമാണ് തോണിച്ചങ്ങാടം. ഒഴുകുന്ന ഫ്ലോട്ടിങ് പാലം എന്നും ഇതറിയപ്പെടുന്നു. കാൽനട വാഹന യാത്ര തുടർച്ചയായ ഡെക്ക് പിന്തുണയ്ക്കാൻ ചങ്ങാടം അല്ലെങ്കിൽ ആഴം-ഡ്രാഫ്റ്റ് ബോട്ടുകൾ ഉപയോഗിക്കുന്നു. യുദ്ധകാലത്തെ സിവിൽ അടിയന്തര ഉപയോഗിക്കാനാണ് തോണിച്ചങ്ങാടങ്ങൾ കൂടുതലായി ഉപയോഗിക്കുന്നത്. താത്കാലികമായാണ് അധിക തോണിച്ചങ്ങാടങ്ങലും നിർമ്മിക്കാറുള്ളത്.

വർഗ്ഗം:പാലങ്ങൾ
തായ്‌ എയർവേസ്

തായ്‌ എയർവേസ് എന്ന പേരിൽ അറിയപ്പെടുന്ന തായ്‌ എയർവേസ് ഇന്റർനാഷണൽ പബ്ലിക്‌ കമ്പനി ലിമിറ്റഡ് തായ്‌ലാൻഡിൻറെ പതാകവാഹക എയർലൈനാണ്. ഇത് തായ്‌ലൻഡ് പതാകവാഹക എയർലൈൻ ആണ്. 1988-ൽ സ്ഥാപിതമായ എയർലൈനിൻറെ ആസ്ഥാനം ബാങ്കോക്കിലെ ചടുച്ചക്ക് ജില്ലയിലെ വിഭാവടി രംഗ്സിറ്റ് റോഡിലാണ്, എയർലൈനിൻറെ പ്രവർത്തനങ്ങൾ സുവർണഭൂമി എയർപോർട്ട്‌ ആസ്ഥാനമാക്കിയാണ്. സ്റ്റാർ അലയൻസിൻറെ സ്ഥാപക അംഗമാണ് തായ്‌. ചെലവ് കുറഞ്ഞ വിമാന സർവീസായ നോക് എയറിൻറെ ഏറ്റവും വലിയ ഓഹരി പങ്കാളിയാണ് 39 ശതമാനം ഓഹരികളുള്ള തായ്‌ എയർവേസ്. എയർബസ്‌ എ320 ഉപയോഗിച്ചു തായ്‌ സ്മൈൽ എന്ന പേരിൽ പ്രാദേശിക എയർലൈനും തായ്‌ എയർവേസ് ആരംഭിച്ചിട്ടുണ്ട്. 

## ചരിത്രം
സ്കാണ്ടിനെവിയൻ എയർലൈൻസും (എസ്എഎസ്) തായ്‌ എയർവേസ് കമ്പനിയും സംയുക്തസംരംഭമായി 1960-ൽ ആരംഭിച്ചതാണ് തായ്‌ എയർവേസ്. ആഭ്യന്തര എയർലൈനായ തായ്‌ എയർവേസ് കമ്പനിയ്ക്കു അന്താരാഷ്ട്ര സർവീസുകൾ ആരംഭിക്കുക എന്ന ലക്ഷ്യത്തോടെയാണ് തായ്‌ എയർവേസ് രൂപീകരിക്കപ്പെട്ടത്. പൂർണമായി സ്വതന്ത്രമായ എയർലൈൻ രൂപീകരിക്കുന്നതിനായി എല്ലാവിധ സഹായങ്ങളും എസ്എ എസ് നൽകി.

തായ്‌ എയർവേസിൻറെ ആദ്യ വിമാനം 1960 മെയ്‌ 1-നു ആയിരുന്നു. ബാങ്കോക്കിൽനിന്നും 9 ഏഷ്യൻ വിദേശ രാജ്യങ്ങളിലേക്ക് തായ്‌ എയർവേസ് സർവീസ് നടത്തി. ഏഷ്യൻ ഭൂഖണ്ഡത്തിനു പുറത്തേക്കുള്ള ആദ്യ സർവീസ് 1971-ൽ ഓസ്ട്രേലിയയിലേക്ക് ആയിരുന്നു, തൊട്ടടുത്ത വർഷം യൂറോപ്പിലേക്കും സർവീസ് ആരംഭിച്ചു. നോർത്ത് അമേരിക്കയിലേക്കുള്ള സർവീസുകൾ ആരംഭിച്ചത് 1980-ലാണ്. 

1988 ഏപ്രിൽ 1-നു അന്നത്തെ പ്രധാനമന്ത്രിയായിരുന്ന ജനറൽ പ്രേം ടിൻസുലനോണ്ട അന്താരാഷ്‌ട്ര പ്രവർത്തനങ്ങളും ആഭ്യന്തര പ്രവർത്തനങ്ങളും ഒന്നിപ്പിച്ചു ഒരു ദേശീയ എയർലൈൻ രൂപീകരിക്കാൻ തീരുമാനിച്ചു. 1997-ൽ തായ്‌ എയർവേസിൻറെ ചരിത്രത്തിൽ ആദ്യമായി സ്വാകാര്യവത്കരിക്കാൻ തീരുമാനിച്ചു. 

തായ്‌ എയർവേസ് അവരുടെ സർവീസ് നെറ്റ്‌വർക്ക് വിപുലീകരിക്കുന്നത് തുടർന്നുകൊണ്ടേയിരുന്നു. ചെങ്ങ്ടു, ബുസാൻ, ചെന്നൈ, ഷിയമെൻ, മിലാൻ, മോസ്കോ, ഇസ്ലാമാബാദ്, ഹൈദരാബാദ്, ജോഹാനസ്ബർഗ്, ഓസ്ലോ എന്നിവിടങ്ങളിലേക്ക് സർവീസ് ആരംഭിച്ചു.

## കോഡ്ഷെയർ ധാരണകൾ
തായ്‌ എയർവേസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ലിംഗസ്, എയർ ഓസ്ട്രൽ, എയർ കാനഡ, എയർ മഡഗാസ്കർ, ഏഷ്യാന എയർലൈൻസ്, ബാങ്കോക്ക്‌ എയർവേസ്, ചൈന എയർലൈൻസ്, ചൈന സതേൺ എയർലൈൻസ്, എൽ അൽ, എമിരേറ്റ്സ്, ഗൾഫ്‌ എയർ, ഗരുഡ ഇന്തോനേഷ്യ, ജപ്പാൻ എയർലൈൻസ്, ജപ്പാൻ ട്രാൻസ്ഓഷിയൻ എയർ, മലയ്ഷ്യ എയർലൈൻസ്, ലാവോ എയർലൈൻസ്, ലുഫ്താൻസ, മ്യാൻമാർ എയർവേസ് ഇന്റർനാഷണൽ, നോക് എയർ, ഒമർ എയർ, പാകിസ്താൻ ഇന്റർനാഷണൽ എയർലൈൻസ്, റോയൽ ബ്രൂണെ എയർലൈൻസ്, സിംഗപ്പൂർ എയർലൈൻസ്, സ്കാൻഡിനേവിയൻ എയർലൈൻസ്, ടർകിഷ് എയർലൈൻസ്, യുനൈറ്റഡ് എയർലൈൻസ്, വിയറ്റ്നാം എയർലൈൻസ്.

## വിമാനങ്ങൾ
ഓഗസ്റ്റ്‌ 2015-ളെ കണക്കനുസരിച്ചു തായ്‌ എയർവേസിൻറെ വിമാനങ്ങൾ ഇവയാണ്:
# # എയർബസ് എ320-200 (5 എണ്ണം)
# എയർബസ് എ330-300 (18 എണ്ണം)
# # എയർബസ് എ325-900 (12 എണ്ണം ഓർഡർ നൽകിയിട്ടുണ്ട്)
# # എയർബസ് എ380-800 (6 എണ്ണം)
# # ബോയിംഗ് 737-400 (2 എണ്ണം, 12 എണ്ണം ഓർഡർ നൽകിയിട്ടുണ്ട്) 
# # ബോയിംഗ് 777-200 (8 എണ്ണം)
# # ബോയിംഗ് 777-200ഇആർ (6 എണ്ണം)
# # ബോയിംഗ് 777-300 (6 എണ്ണം)
# # ബോയിംഗ് 777-300ഇആർ (14 എണ്ണം)
# # ബോയിംഗ് 787-8 (6 എണ്ണം)
# # ബോയിംഗ് 787-9 (4 എണ്ണം ഓർഡർ നൽകിയിട്ടുണ്ട്)

## അവലംബം

വർഗ്ഗം:വിമാനസർവീസുകൾ
വർഗ്ഗം:സ്റ്റാർ അലയൻസ് അംഗങ്ങൾ
വർഗ്ഗം:തായ്‌ലാന്റ്
രാജൻ എം. കൃഷ്ണൻ

കേരളീയനായ ചിത്രകാരനായിരുന്നു **രാജൻ എം. കൃഷ്ണൻ** (ഡിസംബർ 14, 1968 - ഫെബ്രുവരി 11, 2016). ന്യൂയോർക്ക്, ലണ്ടൻ,  ഫ്രാൻസ്, സ്പെയിൽ തുടങ്ങിയ രാജ്യങ്ങളിൽ ചിത്ര പ്രദർശനം നടത്തി. 

## ജീവിതരേഖ
ചെറുതുരുത്തി വള്ളത്തോൾ നഗർ പള്ളിക്കൽ പരേതരായ കൃഷ്ണന്റെയും നാരായണിയുടെയും മകനായി ജനിച്ചു. തിരുവനന്തപുരം ഫൈനാർട്സ് കോളേജിൽ ബി.എഫ്.എ.യും ബറോഡ എംഎസ് യൂണിവേഴ്സിറ്റിയിൽ എംഎഫ്എയും പൂർത്തിയാക്കി. ദേശാഭിമാനിയുടെ കൊച്ചി പ്രത്യേക പതിപ്പായ കൊച്ചിക്കാഴ്ചയിൽ കുറച്ചു കാലം പതിവായി ചിത്രങ്ങൾ പ്രസിദ്ധീകരിച്ചിരുന്നു. ലിറ്റിൽ  ബ്ളാക്ക് ഡ്രോയിങ്സ് എന്ന പേരിൽ പിന്നീട് അവ പ്രദർശിപ്പിച്ചു. 

പ്രശസ്ത ബാലസാഹിത്യകാരനും ഇരിഞ്ഞാലക്കുട നാഷണൽ ഹൈസ്കൂൾ അധ്യാപകനുമായിരുന്ന കെ.വി. രാമനാഥൻ മാസ്റ്ററുടെ മകൾ രേണുവാണ് രാജന്റെ ഭാര്യ. 1998-ലായിരുന്നു ഇവരുടെ വിവാഹം. ഈ ദമ്പതികൾക്ക് മക്കളുണ്ടായിരുന്നില്ല. ദീർഘകാലത്തെ അസുഖത്തെത്തുടർന്ന് ചികിത്സയിലായിരുന്ന രാജൻ, 2016 ഫെബ്രുവരി 11-ന് രാത്രി എട്ടരയോടെ അന്തരിച്ചു. 
## പുരസ്കാരങ്ങൾ
* കേരള ലളിത കലാ അക്കാദമി പുരസ്കാരം
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:2016-ൽ മരിച്ചവർ
വർഗ്ഗം:ഫെബ്രുവരി 11-ന് മരിച്ചവർ
മലയാളത്തിലെ തത്വശാസ്ത്രഗ്രന്ഥങ്ങളുടെ പട്ടിക

**മലയാളത്തിലെ തത്ത്വശാസ്ത്രഗ്രന്ഥങ്ങളുടെ പട്ടിക**

വർഗ്ഗം:മലയാളഗ്രന്ഥങ്ങൾ
പി.എം.എ. സലാം

2006 മുതൽ 2011 വരെ കോഴിക്കോട് സൗത്ത് മണ്ഡലത്തിൽ നിന്ന് നിയമസഭാംഗമായിരുന്ന മലപ്പുറം ജില്ലയിൽ നിന്നുള്ള 
മുതിർന്ന മുസ്ലീം ലീഗ് നേതാവാണ് 
* പീച്ചിമണ്ണിൽ മുഹമ്മദ് അബ്ദുൾ സലാം * എന്നറിയപ്പെടുന്ന 
** പി.എം.എ സലാം.(ജനനം : 13 ജൂൺ 1952) **
നിലവിൽ മുസ്ലീം ലീഗ് സംസ്ഥാന ജനറൽ സെക്രട്ടറിയായി തുടരുന്നു.

## ജീവിതരേഖ
മലപ്പുറം ജില്ലയിലെ തിരൂരങ്ങാടി താലൂക്കിൽ മുഹമ്മദ് ഹാജിയുടേയും ഫാത്തിമയുടേയും മകനായി 1952 ജൂൺ 13ന് ജനനം.
പീച്ചിമണ്ണിൽ മുഹമ്മദ് അബ്ദുൾ സലാം എന്നതാണ് ശരിയായ പേര്.
തിരൂരങ്ങാടി ഗവ.ഹൈസ്കൂൾ,
കോഴിക്കോട് ആർട്സ് കോളേജ്, ഫാറൂഖ് കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കിയ സലാം കോഴിക്കോട് ഗവ.ലോ കോളേജിൽ നിന്ന് നിയമബിരുദം നേടി.

എം.എസ്.എഫി-ലൂടെ പൊതുരംഗത്തെത്തി.
മുസ്ലീം ലീഗിൽ പിളർപ്പുണ്ടായപ്പോൾ ഐ.എൻ.എലിൽ ചേർന്ന സലാം
2011 വരെ നീണ്ട
പതിനാല് വർഷം ഐ.എൻ.എൽ സംസ്ഥാന ജനറൽ സെക്രട്ടറിയായിരുന്നു.

2006-ലെ നിയമസഭ തിരഞ്ഞെടുപ്പിൽ ഐ.എൻ.എൽ ടിക്കറ്റിൽ കോഴിക്കോട് സൗത്ത് മണ്ഡലത്തിൽ നിന്ന് നിയമസഭയിലെത്തി.

2011-ൽ ഐ.എൻ.എൽ വിട്ട് മുസ്ലീം ലീഗിൽ ചേർന്നു.
2011 മുതൽ ലീഗ് പ്രവർത്തക സമിതിയിൽ അംഗമായ സലാം 2021 മുതൽ ലീഗിൻ്റെ സംസ്ഥാന ജനറൽ സെക്രട്ടറിയായി തുടരുന്നു.

** പ്രധാന പദവികളിൽ **

* 2021 : മുസ്ലീം ലീഗ് സംസ്ഥാന ജനറൽ സെക്രട്ടറി
* 2011 : ഐ.എൻ.എൽ വിട്ട് ലീഗിൽ ചേർന്നു
* 2006-2011 : നിയമസഭാംഗം, കോഴിക്കോട് സൗത്ത്
* 1997-2011 : ഐ.എൻ.എൽ, സംസ്ഥാന ജനറൽ സെക്രട്ടറി
* 1980-1985 : പ്രസിഡൻ്റ്, കെ.എം.സി.സി സൗദി അറേബ്യ
* 1978 : ജില്ലാ പ്രസിഡൻറ്, മുസ്ലീം യൂത്ത് ലീഗ്
* 1976-1980 : ലീഗ് ടൈംസ്, എഡിറ്റോറിയൽ ബോർഡ് മെമ്പർ
* 1974-1976 : സംസ്ഥാന ട്രഷറർ, ജില്ലാ പ്രസിഡൻ്റ് : എം.എസ്.എഫ്

## അവലംബം


വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
സുനിൽ വല്ലാർപാടം

കേരളീയനായ ചിത്രകാരനാണ് **സുനിൽ വല്ലാർപാടം**(ജനനം : 1971). നിരവധി ചിത്ര പ്രദർശനങ്ങൾ നടത്തിയിട്ടുണ്ട്.

## ജീവിതരേഖ
എറണാകുളം വല്ലാർപാടം കരീത്തറ വീട്ടിൽ കൊച്ചപ്പന്റെയും അമ്മിണിയുടെയും മകനാണ്. ചിത്രകാരൻ പി.വി. നന്ദന്റെ പക്കൽ ചിത്രകല അഭ്യസിച്ചു. 2003 ലും 2016ലും കേരള ലളിതകലാ അക്കാദമിയുടെ പെയിന്റിംഗിനുള്ള സംസ്ഥാന പുരസ്കാരം ലഭിച്ചു. 2008-ൽ ലണ്ടനിൽ ചിത്രപ്രദർശനം നടത്തി.
## പ്രദ‌ർശനങ്ങൾ
2025 - ക ഭൂം പ്രദ‌ർശനം, 2013-ദർബാർ ഹാൾ ആർട്ട് ഗാലറി എറണാകുളം, 2012-ഡേവിഡ് ഹാൾ ആർട്ട് ഗാലറി കൊച്ചി. 2012-ദർബാർ ഹാൾ ആർട്ട് ഗാലറി നിരപൊരുൾ എറണാകുളം. 2011-ദർബാർ ഹാൾ ആർട്ട് ഗാലറി എറണാകുളം. 2009-ഡേവിഡ് ഹാൾ ഫോർട്ട് കൊച്ചി. 2008-ട്രാവൻകൂർ ആർട്ട് ഗാലറി, ന്യൂഡൽഹി. 2008-ഇഷ്ക ആർട്ട് ഗാലറി, എറണാകുളം. 2007-'സാൻ'- ലളിത കലാ അക്കാദമി എറണാകുളം. 2007- ആർട്ട് ദി എഡ്ജ്. ലണ്ടൻ. 2006-ഓർത്തിക് ക്രിയേറ്റീവ് സെന്റർ. എറണാകുളം. 2006-ബ്ലാക്ക് റോസ് ട്രാവൻകൂർ ആർട്ട് ഗാലറി, ന്യൂഡൽഹി. 2005-സൂര്യകാന്തി ആർട്ട് ഗാലറി, ടിവിഎം. 2005-കുമളി ലളിത കലാ അക്കാദമി തൃശൂർ. 2016-ദർബാർ ഹാൾ ആർട്ട് ഗാലറി എറണാകുളം. 2015-ദർബാർ ഹാൾ ആർട്ട് ഗാലറി എറണാകുളം 2015-മാധവ മേനോൻ ആർട്ട് ഗാലറി കൊടുങ്ങല്ലൂർ. 2005-ഔരോദൻ ആർട്ട് ഗാലറി പോണ്ടിച്ചേരി.   
## പുരസ്കാരങ്ങൾ
* കേരള ലളിതകലാ അക്കാദമി പുരസ്കാരം (2016)
* 2003- കേരള ലളിതകലാ അക്കാദമി സംസ്ഥാന അവാർഡ്. 
* 2001- ലളിതകലാ അക്കാദമിയുടെ ബഹുമതി. 

## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
നിദാ ഫാസ്ലി

**നിദാ ഫാസ്ലി** (ഉർദു:ندا فاضلی) ഉർദുവിലെ ഒരു പ്രസിദ്ധ കവിയും സിനിമാ ഗാനരചയിതാവുമായിരുന്നു. അദ്ദേഹത്തിന്റെ പൂർണ നാമം *മുഖ്തദ ഹസൻ നിദാ ഫാസലി* എന്നാണ്. നിദാ ഫാസലി ജനിച്ചത് ഡെൽഹിയിലെ ഒരു കശ്മീരി കുടുംബത്തിലാണ്. പക്ഷേ അദ്ദേഹം പഠിചതും വളർന്നതും  ഗ്വാളിയോറിലാണ്. അദ്ദേഹത്തിന്റെ അച്ഛനും ഒരു ഉർദു കവിയായിരുന്നു.  2016 ഫെബ്രുവരി 8 ന് ഹൃദയാഘാതത്തെ തുടർന്ന് നിദാ ഫാസലി  മുംബൈയിൽ അന്തരിച്ചു.

## ദേശീയോദ്ഗ്രഥനത്തിന് സംഭാവനകൾ
നിദാ ഫാസിലി വിഭജനത്തെ എതിർത്തിരുന്നു. മാത്രമല്ല അദ്ദേഹം സാമുദായിക കലാപങ്ങൾക്കും രാഷ്ട്രീയക്കാരുടെ മൗലികവാദത്തിനും എതിരേ ശക്തമായി ആഞ്ഞടിച്ചു. 1992  ലെ കലാപ സമയത്ത് സുരക്ഷാ കാരണങ്ങളാൽ ഒരു സുഹൃത്തിന്റെ വീട്ടിൽ അഭയം തേടി.
സാമുദായിക ഐക്യത്തിന് വേണ്ടി തൂലിക ചലിപ്പിച്ചതിന് അദ്ദേഹത്തെ **ദേശീയോദ്ഗ്രഥന പുരസ്കാരം** നൽകി ആദരിച്ചു. ഉർദു, ഹിന്ദി, ഗുജറാത്തി ഭാഷകളിലായി 24 പുസ്തകങ്ങൾ അദ്ദേഹം എഴുതിയിട്ടുണ്ട്. അവയിൽ ചിലത് മഹാരാഷ്ട്രയിലെ സ്കൂൾ പാഠപുസ്തകമാക്കിയിട്ടുണ്ട്.  *ദീവാരോങ് കേ ബീച്* എന്ന ആത്മകഥാരൂപ നോവലിന് മധ്യപ്രദേശ് സർക്കാറിന്റെ **മീർ തഖി മീർ പുരസ്കാരം** ലഭിച്ചിട്ടുണ്ട്.
## പുരസ്കാരങ്ങൾ
* *ഖോയാ ഹുആ സാ കുഛ്* എന്ന ഉർദു കാവ്യസമാഹാരത്തിന് 1998 ൽ **[[സാഹിത്യ അക്കാദമി അവാർഡ്]]**.
* 2003 ൽ *സുർ* എന്ന സിനിമയിലെ  ഏറ്റവും മികച്ച ഗാനരചയിതാവിനുള്ള **സ്റ്റാർ സ്ക്രീൻ അവാർഡ്**.
* 2003 ൽ *സുർ* എന്ന സിനിമയിലെ *ആ ഭി ജാ* എന്ന ഗാനത്തിന് ഏറ്റവും മികച്ച ഗാനരചയിതാവിനുള്ള **ബോളിവുഡ് മൂവി അവാർഡ്**.
* 2013 ൽ ഭാരത സർക്കാറിന്റെ **[[പദ്മശ്രീ]]** പുരസ്കാരം.

## അവലംബം

വർഗ്ഗം:ഉർദു കവികൾ
വർഗ്ഗം:2016-ൽ മരിച്ചവർ
വർഗ്ഗം:ഫെബ്രുവരി 8-ന് മരിച്ചവർ
വർഗ്ഗം:1938-ൽ ജനിച്ചവർ
വർഗ്ഗം:ഒക്ടോബർ 12-ന് ജനിച്ചവർവർഗ്ഗം:ഉർദു എഴുത്തുകാർ
കൊയ്യം

കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള  ചെങ്ങളായി പഞ്ചായത്തിലെ  ഒരു ഗ്രാമമാണ് കൊയ്യം.
## പ്രധാന സ്ഥാപനങ്ങൾ
1.കൊയ്യം എ.എൽ.പി സ്കൂൾ.കൊയ്യം.

2.‍കൊയ്യം ഗവ. ഹെെസ്കൂൾ , പെരുന്തലേരി.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കോഹിനൂർ ഏഷ്യാന ഹോട്ടൽ

ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിലെ സെമ്മെൻചേരിയിലെ ഓൾഡ്‌ മഹാബലിപുരം റോഡിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് കോഹിനൂർ ഏഷ്യാന ഹോട്ടൽ. 2007-ലാണ് ഹോട്ടൽ പ്രവർത്തനം ആരംഭിച്ചത്.
തമിഴ്‌നാ‍ടിൻറെ തലസ്ഥാനവും ഇന്ത്യയിലെ നാലാമത്തെ വലിയ മെട്രോ നഗരവുമാണ്‌ ചെന്നൈ. ലോകത്തിലെ തന്നെ 34-ആമത്തെ ഏറ്റവും വലിയ നഗരസമുച്ചയമാണ് ചെന്നൈ. തെക്കേ ഇന്ത്യയുടെ പ്രവേശന കവാടം കൂടിയാണ് ഈ നഗരം. ഇന്ത്യൻ മെട്രോകളിൽ പാ‍രമ്പര്യവും സംസ്കാരവും ഇന്നും നിലനിർത്തുന്ന നഗരം. നഗരവാസികൾ മാതൃഭാഷയോട് (തമിഴ്) ആഭിമുഖ്യം പുലർത്തുന്നു. ചെന്നൈയിലെ മറീന ബീച്ച് ലോകത്തിലെ തന്നെ നീളം കൂടിയ കടൽത്തീരങ്ങളിൽ ഒന്നാണ്. ‘കോളിവുഡ്’ എന്നും അറിയപ്പെടുന്ന തമിഴ് സിനിമയുടെ ആസ്ഥാനവും ചെന്നൈ തന്നെ.

ചെന്നൈയും ചുറ്റുമുള്ള സ്ഥലങ്ങളും ഭരണപരമായും, സാമ്പത്തികമായും, സൈനികമായും പ്രാധാന്യമുള്ളതായി ഒന്നാം നൂറ്റാണ്ടു മുതലേ നിലനിന്നിരുന്നു. ചെന്നൈയിൽ, പല്ലാവരം എന്നയിടത്ത് നിന്നും ശിലായുഗത്തിലെ പല വസ്തുക്കളും കണ്ടുകിട്ടിയിട്ടുണ്ട്. ഭാരതീയ പുരാവസ്തു വകുപ്പിൻറെ പട്ടികയിൽ, പല്ലാവരം ഒരു നവീന ശിലായുഗ ജനവാസ കേന്ദ്രമായിരുന്നു.

## ചരിത്രം
1000 മില്യൺ ഇന്ത്യൻ രൂപ നിക്ഷേപത്തിൽ ഏഷ്യാന ഹോട്ടൽസ്‌ പ്രൈവറ്റ് ലിമിറ്റഡ് നിർമിച്ച ഹോട്ടലാണ് കോഹിനൂർ ഏഷ്യാന ഹോട്ടൽ. ഒക്ടോബർ 2007-ൽ പ്രവർത്തനം ആരംഭിച്ചപ്പോൾ 114 മുറികളാണ് ഉണ്ടായിരുന്നത്. 2012-ൽ കൂടുതൽ മുറികൾ കൂട്ടിച്ചേർത്തു, മുറികളുടെ എണ്ണം 178 ആയി.

## സ്ഥാനം
തമിഴ്നാടിൻറെ തലസ്ഥാനമായ ചെന്നൈയിലെ സെമ്മെൻചേരിയിലെ ഓൾഡ്‌ മഹാബലിപുരം റോഡിലാണ് കോഹിനൂർ ഏഷ്യാന ഹോട്ടൽ സ്ഥിതിചെയ്യുന്നതാണ്. ക്രോകോഡൈൽ ബാങ്ക് മമല്ലപുരം (ഏകദേശം 17 കിലോമീറ്റർ), മറീന ബീച്ച് (ഏകദേശം 27 കിലോമീറ്റർ), കപലീശ്വരം (ഏകദേശം 25 കിലോമീറ്റർ) എന്നീ ടൂറിസ്റ്റ് കേന്ദ്രങ്ങളാണ് കോഹിനൂർ ഏഷ്യാന ഹോട്ടലിൻറെ സമീപമാണ്. കോർപ്പറേറ്റ് ഭീമന്മാരായ ആക്സെൻച്ചർ (ഏകദേശം 6 കിലോമീറ്റർ), ആസ്സെന്ദാസ് (ഏകദേശം 15 കിലോമീറ്റർ), കോഗ്നിസന്റ് (ഏകദേശം 9 കിലോമീറ്റർ) എന്നിവയും കോഹിനൂർ ഏഷ്യാന ഹോട്ടലിൻറെ സമീപമാണ്.

ചെന്നൈ അന്താരാഷ്‌ട്ര എയർപോർട്ടിൽനിന്നും കോഹിനൂർ ഏഷ്യാന ഹോട്ടലിലേക്കുള്ള ദൂരം: ഏകദേശം 27 കിലോമീറ്റർ
ചെന്നൈ സെൻട്രൽ റെയിൽവേ സ്റ്റേഷനിൽനിന്നും കോഹിനൂർ ഏഷ്യാന ഹോട്ടലിലേക്കുള്ള ദൂരം: ഏകദേശം 30 കിലോമീറ്റർ

## ഹോട്ടൽ
2.25 ഏക്കർ സ്ഥലത്താണ് ഹോട്ടൽ പണിതിരിക്കുന്നത്. ഹോട്ടലിൽ 5 ഭക്ഷണശാലകൾ ഉണ്ട്. ദിവസം മുഴുവൻ പ്രവർത്തിക്കുന്ന മൾടി ക്യുസിൻ ഭക്ഷണശാല ‘കാരാമൽ’, തായ്‌ സ്പെഷ്യൽ ഭക്ഷണശാല ‘സിൽക്ക്’, സ്പെഷ്യൽ ഗ്രിൽ റസ്റ്റോറന്റ് ‘വൈൽഡ്‌ ഫയർ’, ‘ഐ-ലൌന്ജ്’ എന്ന പേരുള്ള ലൌന്ജ് ബാർ, 24 മണിക്കൂർ പ്രവർത്തിക്കുന്ന കോഫി ഷോപ്പ് ‘ബൈറ്റ്സ്’ എന്നിവയാണ് ഇവ. മാത്രമല്ല ഹോട്ടലിൽ ഒരു തായ്‌ സ്പായും ഫിറ്റ്‌നസ് സെൻറെറും ഉണ്ട്. ചെട്ടിനാട് ശൈലിയിൽ 14 മീറ്റർ 1800 ചതുരശ്ര അടിയുള്ള ഔട്ട്‌ഡോർ നീന്തൽക്കുളം. 2007-ൽ പ്രവർത്തനം ആരംഭിച്ചപ്പോൾ 114 മുറികളാണ് ഉണ്ടായിരുന്നത്. 2012-ൽ കൂടുതൽ മുറികൾ കൂട്ടിച്ചേർത്തു, മുറികളുടെ എണ്ണം 178 ആയി.

## അവാർഡുകൾ
ഇന്ത്യൻ ഫെഡറേഷൻ ഓഫ് കുളിനറി അസോസിയേഷൻ (ഐഎഫ്സിഎ) 2008 സെപ്റ്റംബറിൽ ചെന്നൈയിൽ നടത്തിയ കുളിനറി ചാലഞ്ച് ആൻഡ്‌ എക്സിബിഷൻ 2008 ‘ഏറ്റവും മികച്ച ഹോട്ടൽ’ അവാർഡ്‌ ലഭിച്ചു.

## അവലംബം

## പുറത്തേക്കുള്ള കണ്ണികൾ
* Home page of Kohinoor Asiana Hotel 

വർഗ്ഗം:ചെന്നൈയിലെ ഹോട്ടലുകൾ
വർഗ്ഗം:ഇന്ത്യയിലെ പഞ്ചനക്ഷത്രഹോട്ടലുകൾ
തളിക്കുന്ന് ശിവക്ഷേത്രം

കേരളത്തിൽ കോഴിക്കോട് ജില്ലയിലെ മാങ്കാവിൽ സ്ഥിതിചെയ്യുന്ന ഒരു ഹൈന്ദവക്ഷേത്രമാണ് **തളിക്കുന്ന് ശിവക്ഷേത്രം**. അത്യുഗ്രമൂർത്തിയായ ശിവനാണ് ഇവിടുത്തെ പ്രധാന പ്രതിഷ്ഠ.

## ചരിത്രം
മലബാറിലെ പുരാതനമായ ക്ഷേതങ്ങളിൽ ഒന്നാണ് തളിക്കുന്നു ശിവക്ഷേത്രം.  സാമൂതിരി രാജാവിന്റെ കീഴിലുള്ള ഈ ക്ഷേത്രം ചരിത്രത്തിൽ ഒരുപാടു തവണ ടിപ്പുവിന്റെ പടയോട്ട സമയത്ത് അക്രമിക്കപ്പെട്ടിട്ടുള്ളതാണ്. പിന്നീട് പുനരുദ്ധാരണം ചെയ്തു സാമൂതിരി തന്നെ പൂർവസ്ഥിതിയിലാക്കി.

## ശ്രീകോവിൽ
കിഴക്കോട്ടു ദർശനമായി ചതുരാകൃതിയിൽ ഉള്ള ശ്രീകോവിലിൽ ആണ് പ്രധാന ശിവപ്രതിഷ്ഠ. ശിവലിംഗത്തിൽ വെള്ളിയിൽ ചന്ദ്രകലകളും മുഖവും ഉണ്ട്. നാലമ്പലത്തിൽ കന്നിമൂലയിൽ ആണ് ഗണപതിയുടെയും അയ്യപ്പന്റേയും  പ്രതിഷ്ഠ. ഒരു മണിക്കിണറും, ക്ഷേത്രത്തിനു മുന്നിലായി നമസ്കാര മണ്ഡപത്തിൽ നന്ദികേശന്റെ പ്രതിഷ്ഠയുമുണ്ട്.

## സ്ഥാനം
കോഴിക്കോട് ജില്ലയിൽ മാങ്കാവ് ദേശത്ത് തളിക്കുന്ന് എന്ന സ്ഥലത്താണ് ഈ ശിവക്ഷേത്രം സ്ഥിതി ചെയുന്നത്. കോഴിക്കോട് നഗരത്തിനുള്ളിൽ മീഞ്ചന്ത ബൈപാസിൽ മാങ്കാവ്  സാമൂതിരി ജംഗ്ഷനിൽ നിന്നും ഒരു കിലോമീറ്റര് സഞ്ചരിച്ചാൽ ക്ഷേത്രത്തിൽ എത്തിച്ചേരാം.

## ഉത്സവങ്ങളും ആഘോഷങ്ങളും
കുംഭമാസത്തിലെ കൃഷ്ണപക്ഷത്തിലെ പതിമൂന്നാം രാത്രിയും പതിനാലാം പകലുമായി ആഘോഷിക്കുന്ന  ശിവരാത്രിയാണ് ക്ഷേത്രത്തിലെ പ്രധാന  ആഘോഷം. എല്ലാ വർഷവും ഗംഭീരമായി ആഘോഷിക്കുന്ന ശിവരാത്രിദിനത്തിൽ ഗജവീരന്റെ അകമ്പടിയോട് കൂടിയുള്ള കാഴ്ചശീവേലി, ചുറ്റുവിളക്ക്, നിറമാല , മഹാഗണപതിഹോമം , തായമ്പക , മറ്റു ക്ഷേത്ര കലകൾ എന്നിവയോടു കൂടി ആഘോഷിക്കുന്നു. കുട്ടികളുടെ കലാവാസന പ്രോത്സാഹിപ്പിക്കാൻ ഉതകുന്ന തരത്തിലുള്ള കലാപരിപാടികളും ഗംഭീരമായ അന്നദാനവും ശിവരാതിയോടു അനുബന്ധിച്ചു നടത്തി വരുന്നു. ഓരോ വർഷവും ഭക്തജന പങ്കാളിത്തം കൂടി വരുന്നത് ക്ഷേത്രത്തിന്റെ ഉന്നതി കാരണമാകുന്നതോടൊപ്പം ഭഗവാൻ ശിവന്റെ അനൗഗ്രഹം എല്ലാവരിലും പ്രസാദിക്കുകയും ചെയുന്നു.

മണ്ഡലകാലം, വിജയദശമി, വിഷു, ഓണം എന്നീ വിശേഷ ദിനങ്ങളും വിളക്കുപൂജ എന്ന ലക്ഷ്മി സഹസ്രനാമജപവും ക്ഷേത്രത്തിൽ നടത്തി വരുന്നു.

## മറ്റു ദേവതകൾ
ഉപദേവതമാരായി ഗണപതിയും, അയ്യപ്പനും ആണ് പ്രതിഷ്ട. ക്ഷേത്രത്തിന്റെ തെക്കുപടിഞ്ഞാറുഭാഗത്ത് (കന്നിമൂലയിൽ) പ്രത്യേകം ശ്രീകോവിലിൽ ആണ് ഗണപതി-അയ്യപ്പപ്രതിഷ്ഠകൾ. ചുറ്റമ്പലത്തിൽ ഉള്ള ആലിനു കീഴിൽ നാഗപ്രതിഷ്ഠയുമുണ്ട്.

## പുനരുദ്ധാരണം
ക്ഷേതത്തിൽ ഇപ്പോൾ പുനരുദ്ധാരണ പ്രവർത്തികൾ നടന്നു വരുന്നു. ശ്രീകോവിൽ പുനരുദ്ധാരണം പൂർത്തിയായി. ചുറ്റമ്പലവും തിടപ്പള്ളിയും ഇപ്പോൾ നവീകരിച്ചു. പ്രദക്ഷിണ വഴി കല്ല് പാകി മനോഹരമാക്കി. അത് കൂടാതെ വഴിപാടായി ശീവേലിപ്പുരയും നിര്മിച്ചിരിക്കുന്നു.

## ചിത്രശാല

Thalikkunu Shiva Temple Front Side.jpg|ക്ഷേത്രത്തിന്റെ മുൻഭാഗം 
Thalikkunu Shiva Temple Vazhipadu.jpg|വഴിപാട്
Thalikkunu Shiva Temple Sri Kovil Front.JPG|ശ്രീകോവിൽ
പ്രമാണം:Thalikunnu shiva temple Melam.jpg|
പ്രമാണം:Thalikunnu shiva temple Procession.jpg|
File:Thalikunnu shiva temple Vilakku.jpg|
File:Thalikunnu shiva temple Sreekovil.jpg|
File:Thalikunnu shiva temple Distant.jpg|
File:Thalikkunu Shiva Temple Poojas.jpg|


## അവലംബം

വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
മക്കാഡം

1820 - കളിൽ സ്കോട്ടുലാന്റുകാരനായ ജോൺ ലൗഡൻ മാൿആഡം എന്ന എഞ്ചിനീയർ തുടങ്ങിവച്ച ഒരു റോഡുനിർമ്മാണരീതിയാണ് **മക്കാാഡം (Macadam)**.

## അവലംബം

വർഗ്ഗം:റോഡ് ഗതാഗതം
വർഗ്ഗം:നിർമ്മാണമേഖല
വാലസ് രേഖ

ഏഷ്യയ്ക്കും വാലേഷ്യയ്ക്കും ഇടയിൽ ജീവജാലങ്ങളെ വേർതിരിക്കാനായി ബ്രിട്ടീഷ് ജീവശാസ്ത്രജ്ഞനായ ആൽഫ്രഡ് റസ്സൽ വാലസ് 1859 -ൽ രൂപം കൊടുത്ത ഒരു സാങ്കൽപ്പിക വരയാണ് **വാലസ് രേഖ (Wallace Line)**. ഏഷ്യയെയും ആസ്ത്രേലിയയെയും വേർതിരിക്കുന്ന ഒരു ഇടമാണിത്. ഈ വരയ്ക്ക് പടിഞ്ഞാറ് കാണുന്ന ജീവജാലങ്ങൾക്ക് ഏഷ്യയിലെ ജീവവർഗ്ഗങ്ങളുമായാണ് കൂടുതൽ ബന്ധം. കിഴക്കാവട്ടെ രണ്ടിന്റെയും ഒരു മിശ്രിതവും. 19-ആം നൂറ്റാണ്ടിൽ ഈസ്റ്റ് ഇൻഡീസിലൂടെ യാത്ര ചെയ്യുമ്പോഴാണ് അദ്ദേഹത്തിന് ഇതു വ്യക്തമായത്.

കരകൾ തമ്മിൽ വളരെച്ചെറിയ ദൂരവ്യത്യാസം മാത്രമുള്ളപ്പോൾപ്പോലും ജീവിവർഗ്ഗങ്ങളുടെ വ്യത്യാസങ്ങൾ ശ്രദ്ധിക്കപ്പെടാൻ തക്കതാണ്. സസ്യങ്ങളിലെ വ്യതിയാനം ജന്തുക്കളുടെ വ്യത്യാസത്തോളം തന്നെ പ്രകടമല്ല.

## അവലംബം

## പുറത്തേക്കുള്ള കണ്ണികൾ

വർഗ്ഗം:ജീവജാലം
സജിറ്റാറിയസ് എ

**സജറ്റാറിയസ് എ (Sagittarius A)** ആകാശഗംഗയുടെ മദ്ധ്യത്തിൽ സ്ഥിതിചെയ്യുന്ന ശക്തമായ ഒരു അസ്ട്രോണമിക്കൽ റേഡിയോ സ്രോതസ്സ് ആണ് . ധനു നക്ഷത്രരാശിയുടെ ദിശയിലാണ് ഇതിന്റെ സ്ഥാനം. ദൃശ്യപ്രകാശം ഉപയോഗിച്ച് ഇതിനെ കാണാൻ കഴിയുകയില്ല. ആകാശഗംഗയിലെ പ്രാപഞ്ചിക ധൂളീപടലങ്ങൾ ഇതിനെ മറച്ചു പിടിക്കുന്നു. ഇതിനെ മൂന്നു ഭാഗങ്ങളായി തിരിച്ചിട്ടുണ്ട്. **കിഴക്കെ സജിറ്റാറിയസ് എ**, **പടിഞ്ഞാറെ സജിറ്റാറിയസ് എ**, കേന്ദ്രത്തിലുള്ള ശക്തമായറേഡിയോ സ്രോതസ്സ് ആയ സജിറ്റാറിയസ് എ* എന്നിവയാണവ.

വർഗ്ഗം:ആകാശഗംഗ
[[വർഗ്ഗം:റേഡിയോ സ്രോതസ്]
ആകാശഗംഗയുടെ മധ്യഭാഗത്ത് സ്ഥിതി ചെയ്യുന്ന ഒരു തമോഗർഥമാണ് സജിറ്റേറിയസ് എ സ്റ്റാർ.ഇത്തരത്തിലുള്ള തമോഗർത്തങ്ങളാണ് ഗ്യാലക്സികൾക്ക് രൂപം നൽകുന്നതെന്ന് കരുതപ്പെടുന്നു. നമ്മുടെ സൗരയുദ്ധം ഉൾപ്പെടെ ധാരാളം സൗരയുദ്ധങ്ങളെ ഗുരുത്വാകർഷണം ഉപയോഗിച്ച് ബന്ധിപ്പിച്ച് നിർത്തുന്നത് ഈ തമോഗർത്തമാണ്. ഭൂമി സൂര്യനെ വലം വെക്കുന്നപ്പോലെ സൂര്യൻവലം വെക്കുന്നത് ഈ തമോഗർത്തത്തേയാണ്.അത്യുഗ്രമായ ഗ്രാവിറ്റി ഉള്ളതിനാൽ ഇതിൽ നിന്നും പ്രകാശം പോലും പുറത്ത് വരുന്നില്ല അതിനാൽ ഇതിനെ കാണാൻ സാധിക്കില്ല.
തമോഗർത്തങ്ങൾ അതിനെടുത്ത എത്തുന്ന എല്ലവസ്തുക്കളേയും ഗ്രാവിറ്റിയാൽ വലിച്ചെടുക്കുന്നു. ഇതിനകത്ത് ഇരട്ട നക്ഷത്രങ്ങൾ ഉണ്ടങ്കിൽ ഉന്നത താപനിലയിലേക്ക് മാറ്റപ്പെടുകയും എക്സറേ വികിരണങ്ങൾ പുറപ്പെടുവിക്കുകയും ചെയ്യുന്നു.ഇത്തരത്തിലുള്ള വികിരണങ്ങളെ നിരീക്ഷിച്ച് ഇവയുടെ സ്ഥാനം മനസ്സിലാക്കാൻ സാധിക്കും.
വാലേസ്യ

ജൈവഭൂമിശാസ്ത്രരീതിയിൽ ഇന്തോനേഷ്യയിലെ പല ദ്വീപുകളെയും ഏഷ്യയിലും ആസ്ത്രേലിയയിലുമായി വേർതിരിച്ച് അടയാളപ്പെടുത്തിയിരിക്കുന്ന ഒരു മാതൃകയാണ് **വാലേസ്യ (Wallacea)**. ഇതിലെ ഏറ്റവും വലിയ ദ്വീപ് സുലാവേസിയാണ്. ഇതുകൂടാതെ ലൊംബോക്, സുംബാവ, ഫ്ലോറെസ്, സുംബ, ടിമോർ, ജൽമാഹെര, ബുരു, സെറം എന്നിവയും മറ്റനേകം ചെറുദ്വീപുകളും ഇതിലുണ്ട്. വാലേസ്യയ്ക്ക് പടിഞ്ഞാറായി സുന്ദലാന്റും (മലയ ഉപദ്വീപ്, സുമാത്ര, ബോർണിയോ, ജാവ, ബാലി എന്നിവ) തെക്കും കിഴക്കും ആസ്ത്രേലിയയും ന്യൂ ഗിനിയയും  അടക്കമുള്ള ഓഷ്യാനിയയ്ക്ക് അടുത്ത സ്ഥലങ്ങളും ആണ്. വലേസ്യയുടെ ആകെ വിസ്തീർണ്ണം 347,000 ചതുരശ്ര കിലോമീറ്ററാണ്.

## അവലംബം
* Abdullah MT. (2003). Biogeography and variation of *Cynopterus brachyotis* in Southeast Asia. PhD thesis. University of Queensland, St Lucia, Australia.
* Corbet, GB, Hill JE. (1992). The mammals of the Indomalayan region: a systematic review. Oxford University Press, Oxford.
* Hall LS, Gordon G. Grigg, Craig Moritz, Besar Ketol, Isa Sait, Wahab Marni and M.T. Abdullah. (2004). Biogeography of fruit bats in Southeast Asia. *Sarawak Museum Journal* LX(81):191–284.
* Wilson DE, Reeder DM. (2005). Mammal species of the world. Smithsonian Institution Press, Washington DC.

## പുറത്തേക്കുള്ള കണ്ണികൾ
* Conservation International: Wallacea
* Too Many Lines; The Limits of the Oriental and Australian Zoogeographic Regions George Gaylord Simpson, Proceedings of the American Philosophical Society, Vol. 121, No. 2 (Apr. 29, 1977), pp.&nbsp;107–120
* Wallacea Research Group 
* map of Wallace's, Weber's and Lydekker's lines

വർഗ്ഗം:മഹാവൈവിധ്യപ്രദേശങ്ങൾ
എക്സോ മാർസ്

യൂറോപ്യൻ സ്പേസ് ഏജൻസിയും റഷ്യൻ ഫെഡറൽ സ്പേസ് ഏജൻസിയും സംയുക്തമായി നടപ്പിലാക്കുന്ന ഒരു ചൊവ്വാ ദൗത്യമാണ് **എക്സോ മാർസ്** (Exobiology on Mars). രണ്ടു ഘട്ടമായാണ് ഇതിന്റെ വിക്ഷേപണം പൂർത്തിയാകുന്നത്. ആദ്യഘട്ടം 2016 മാർച്ച് മാസത്തിൽ വിക്ഷേപിക്കും. എക്സോ മാർസ് ട്രെയ്സ് ഗ്യാസ് ഓർബിറ്റർ (TGO) ഇഡിഎം സ്റ്റേഷനറി ലാന്റർ എന്നിവയായിരിക്കും ഇതിലുണ്ടാവുക.

## അവലംബം

## പുറം കണ്ണികൾ

* 
* ExoMars Space Research Institute of Russian Academy of Science site
* ESA main web site
* The ExoMars project at RussianSpaceWeb.com
* Arrival at Mars (*[[The New York Times]]*; 16 October 2016)
* Animated video of ExoMars
* ExoMars article on eoPortal by ESA
ബംഗാൾ ഗസറ്റ്

**ബംഗാൾ ഗസറ്റ്** അല്ലെങ്കിൽ **ഹിക്കിയുടെ ബംഗാൾ ഗസറ്റ്** എന്നറിയപ്പെട്ട ഇംഗ്ലിഷ് വാർത്താപത്രം ഇന്ത്യയിലെ കൊൽക്കത്തയിൽ(അന്ന് കൽക്കട്ട) നിന്നും 1780 ജനുവരി 29 ന് പ്രസിദ്ധീകരണമാരംഭിച്ചു. പ്രസിദ്ധീകരിച്ച് രണ്ടു വർഷത്തിനു ശേഷം നിന്നു പോയി. 

അയർലന്റുകാരനായ ജയിംസ് അഗസ്റ്റസ് ഹിക്കിയായിരുന്നു ഇതു സ്ഥാപിച്ചത്. അന്നത്തെ ഗവർണർ ജനറൽ ആയിരുന്ന ലോർഡ് വാറെൻ ഹേസ്റ്റിങ്സിന്റെ അപ്രീതിക്കു പാത്രമായ ഹിക്കി പിന്നീട് ജയിലിലടയ്ക്കപ്പെട്ടു.  ലോഡ് വാറെൻ ഹേസ്റ്റിങ്സിന്റെ പത്നിയായ ലേഡി ഹേസ്റ്റിങ്സിന്റെ പ്രവർത്തികളെ വിമർശിച്ച് നിരന്തരം ലേഖനങ്ങൾ എഴുതി. ജയിലിൽ വച്ചും ഇതേ രീതിയിൽ അദ്ദേഹം തന്റെ പത്രത്തിനായി എഴുതി. എന്നാൽ അദ്ദേഹത്തിന്റെ പ്രസ്സിന്റെ ടൈപ്പുകൾ പിടിച്ചെടുത്തതോടെയാണ് എഴുത്തുനിർത്തിയത്. ഇന്ത്യൻ ഉപഭൂഖണ്ഡത്തിൽ ആദ്യമായി പ്രസിദ്ധീകരിച്ച, അച്ചടിച്ച ഇംഗ്ലിഷ് വാർത്താപത്രമായിരുന്നു ഹിക്കിയുടെ ബംഗാൾ ഗസറ്റ്. കൽക്കട്ടാ ജനറൽ അഡ്വൈസർ എന്നും ഇതിനു പേരുണ്ട്. ഈ വാർത്താപത്രം പ്രസിദ്ധീകരിച്ച് വളരെപ്പെട്ടെന്നു തന്നെ ഇന്ത്യൻ ഉപഭൂഖണ്ഡത്തിൽ ജോലി ചെയ്തിരുന്ന ബ്രിട്ടിഷ് പട്ടാളക്കാരുടെയിടയിലും ഇന്ത്യക്കാരായ ഇവിടെയുണ്ടായിരുന്ന ബഹുജനങ്ങൾക്കിടയിലും പ്രചാരം സിദ്ധിച്ചു. ഈ പത്രം ഇന്ത്യക്കാർക്ക് തങ്ങളുടെ സ്വന്തം പത്രം തുടങ്ങുന്നതിനു പ്രചോദനമായി. ഇത് ഒരു ആഴ്ച്ചപ്പത്രമായി ബ്രിട്ടിഷ് ഇന്ത്യയുടെ തലസ്ഥാനമായ കൽക്കട്ടയിൽ നിന്നും പ്രസിദ്ധീകരിച്ചുവന്നു. 1782 മാർച്ച് 23നു ഈ പത്രം പ്രസിദ്ധീകരണം നിർത്തി. ഹിക്കിക്ക് ഈ പത്രത്തിൽനിന്നും യാതൊരു ലാഭവും ലഭിച്ചില്ല. . ജയിൽ വാസത്തിനു ശേഷം പുറത്തിറങ്ങിയ ഹിക്കി പുറം ലോകമറിയാതെ ജീവിക്കുകയും മരിക്കുകയും ചെയ്തതായ് പറയപ്പെടുന്നു. 
## അവലംബം


വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
വെർബനേസി

സപുഷ്പികളിൽപ്പെടുന്ന ഒരു സസ്യകുടുംബമാണ് **വെർബനേസി (Verbenaceae)**. 31 മുതൽ 35 ജീനസ്സുകളിലായി ഏകദേശം 1200 ഓളം സ്പീഷിസുകളുമുള്ള ഈ സസ്യകുടുംബത്തിലെ സസ്യങ്ങൾ ലോകമെങ്ങുമുള്ള ഉഷ്ണമേഖലയ്ക്കും ഉഷ്ണമേഖലയ്ക്ക് സമീപ പ്രദേശങ്ങളിലും മിതോഷ്ണമേഖലകളിലും വ്യാപിച്ചു കിടക്കുന്നവയാണ്. ഈ സസ്യകുടുംബത്തിൽ കുറ്റിച്ചെടികളും, ചെറു മരങ്ങളും, വൃക്ഷങ്ങളും വളരെ വിരളമായി വള്ളികളും കാണപ്പെടാറുണ്ട്.
## സവിശേഷതകൾ
വെർബനേസി കുടുംബത്തിലെ മിക്ക സസ്യങ്ങളുടേയും ഇലകൾ അഭിന്യാസ (opposite phyllotaxis)രീതിയിലാണ് ക്രമീകരിച്ചിരിക്കുന്നത്. എന്നാൽ വളരെ ചുരുക്കം സ്പീഷിസുകളിൽ വർത്തുളന്യാസത്തിലാണ് (whorled phyllotaxis) ഇലകൾ ക്രമീകരിച്ചിരിക്കുന്നത്. ഇവയ്ക്ക് ഉപപർണ്ണങ്ങൾ ഉണ്ടാകാറില്ല. ഒട്ടുമിക്ക സ്പീഷിസുകളുടേയും തണ്ടിന്റെ പരിച്ഛേദം (cross-section) ചതുരാകൃതിലായിരിക്കും. രൂക്ഷഗന്ധമുള്ള പുഷ്പങ്ങളോടും ഇലകളോടും കൂടിയവയുമാണ്.
വെർബനേസി സ്പീഷിസുകളുടെ പൂക്കൾ ദ്വിലിംഗ സ്വഭാവത്തോടു കൂടിയ വയാണ്. സമമിതി (zygomorphic) പാലിക്കുന്നവയും പൂക്കൾക്ക്  കൂടിച്ചേർന്ന 5 പുഷ്പദളങ്ങളും 5 വിദളങ്ങളുമാണുള്ളത്. സാധാരണയായി പുംബീജപ്രധാനമായ 4 കേസരങ്ങളാണ് ഉണ്ടാകാറ് എങ്കിലും ചില സ്പീഷിസുകളിൽ രണ്ടോ അഞ്ചോ കേസരങ്ങൾ കാണപ്പെടാറുണ്ട്. പൊങ്ങിയ അണ്ഡാശയം  (superior Ovary) ത്തോടു കൂടിയ ഇവയ്ക്ക് കൃത്യമായി വിഭജിച്ച രണ്ട് അല്ലെങ്കിൽ നാല് അറകളുള്ള അണ്ഡാശയവും രണ്ട് അല്ലെങ്കിൽ നാല് അണ്ഡകോശങ്ങളും(Ovules) ഉണ്ടാകും. ഇവയുടെ ഫലങ്ങൾ ചെറിയതായിരിക്കും ചിലത് ഭക്ഷ്യ യോഗ്യമാണ്.

## കേരളത്തിൽ
ഈ കുടുംബത്തിലെ കേരളത്തിൽ സാധാരണ കണ്ടുവരുന്ന അംഗങ്ങൾ മൈല, ആറ്റുനൊച്ചി, കൊങ്ങിണി, പാരിജാതം, നായ്‌ക്കുമ്പിൾ, നീർത്തിപ്പലി, മാണിക്ക്യച്ചെമ്പഴുക്ക തുടങ്ങിയവയാണ്.
## ജീനസ്സുകൾ

* *[[Acantholippia|അക്കാന്തോലിപ്പ]]*
* *[[Aloysia|അലോയ്സ്യ]]* 
* *[[Baillonia|ബൈല്ലോണിയ]]* 
* *[[Bouchea|ബോക്യ]]* 
* *[[Burroughsia|ബുറോഗ്സ്യ]]*
* *[[Casselia|കസ്സെലിയ]]* 
* *[[Chascanum|കാസ്കാനം]]* 
* *[[Citharexylum|കൈതാറെക്സൈലം]]* 
* *[[Coelocarpum|കൊയ്ലോകാർപ്പം]]* 
* *[[Diostea|ഡയോസ്റ്റി]]* 
* *[[Dipyrena|ഡിപൈരിന]]* 
* *[[Duranta|ഡുറാൻഡ]]* 
* *[[Glandularia|ഗ്ലാൻഡുലാറ്യ]]* 
* *[[Hierobotana|ഹൈറോബൊട്ടാന]]* 
* *[[Junellia|ജുനേല്ല്യ]]*
* *[[Lampayo|ലംപായോ]]* 
* *[[Lantana|ലൻടാന]]* 
* *[[Lippia|ലിപ്പിയ]]*
* *[[Mulguraea|മുൽഗുറൈ]]* 
* *[[Nashia|നഷ്യ]]* 
* *[[Neosparton|നിയോസ്പാർട്ടൺ]]* 
* *[[Parodianthus|പരോഡ്യാന്തസ്]]* 
* *[[Petrea|പെട്രെ]]* 
* *[[Phyla (genus)|ഫില്ല]]* 
* *[[Pitraea|പിട്രേ]]* 
* *[[Priva|പ്രിവ]]* 
* *[[Recordia|റെക്കോർഡ്യ]]* 
* *[[Rehdera|റെഹ്ഡെറ]]* 
* *[[Rhaphithamnus|റാഫിത്താമ്നസ്]]* 
* *[[Stachytarpheta|സ്റ്റക്കിടാർഫെറ്റ]]* 
* *[[Stylodon|സ്റ്റൈലൊഡോൺ]]* 
* *[[Tamonea|ടമോണിയെ]]* 
* *[[Ubochea|ഉബോക്ക്യ]]*
* *[[Urbania (genus)|അർബാനിയ]]*
* *[[Verbena|വെർബെണെ]]* 
* *[[Verbenoxylum|വെർബനോക്സൈലം]]* 
* *[[Xeroaloysia|ക്സിറോലോയ്സ്യ]]* 
* *[[Xolocotzia|ക്സോലോകോട്സ്യ]]* 

## ചിത്രശാല

image: Vitex altissima 30.JPG|മയിലെള്ളിന്റെ പൂക്കൾ
image: Vitex leucoxylon.jpg|ആറ്റുനൊച്ചി
File:Lantana_-_കൊങ്ങിണി-6.JPG|കൊങ്ങിണി
image: Citharexylum spinosum.jpg|പാരിജാതം
image: Callicarpa tomentosa.jpg|നായ്‌ക്കുമ്പിൾ
image:Phyla-nodiflora-20070919.JPG|നീർത്തിപ്പലി
image: Duranta erecta.jpg|മാണിക്ക്യച്ചെമ്പഴുക്ക



## അവലംബം

## പുറത്തേക്കുള്ള കണ്ണികൾ
*
*
*Verbenaceae of Mongolia in FloraGREIF 

വർഗ്ഗം:വെർബനേസി
വർഗ്ഗം:സസ്യകുടുംബങ്ങൾ
സിയ മൊഹിയുദ്ദീൻ ഡാഗർ

ഹിന്ദുസ്ഥാനി സംഗീതത്തിലെ പ്രമുഖ രുദ്രവൈണികരിലൊരാളായിരുന്നു ഡാഗർ സംഗീതകുടുംബത്തിലെ പത്തൊൻപതാം തലമുറയിൽപ്പെട്ട **സിയ മൊഹിയുദ്ദീൻ ഡാഗർ** (14 മാർച്ച് 1929 -ഉദയ്പൂർ – 28 സപ്തം: 1990 ).ധ്രുപദ് ശൈലിയാണ് അദ്ദേഹം പിന്തുടർന്നിരുന്നത്. കച്ചേരികളിൽ  രുദ്രവീണയ്ക്ക് പ്രാധാന്യം നൽകിയ സംഗീതജ്ഞരിൽ പ്രധാനിയാണ് മൊഹിയുദ്ദീൻ ഡാഗർ.

വർഗ്ഗം:ഹിന്ദുസ്ഥാനി സംഗീതം
വർഗ്ഗം:മാർച്ച് 14-ന് ജനിച്ചവർ
വർഗ്ഗം:1929-ൽ ജനിച്ചവർ
വർഗ്ഗം:സെപ്റ്റംബർ 28-ന് മരിച്ചവർ
വർഗ്ഗം:1990-കളിൽ മരിച്ചവർ
ലൊറാന്തേസീ

സപുഷ്പിസസ്യങ്ങളിലെ ഒരു സസ്യകുടുംബമാണ് **ലൊറാന്തേസീ (Loranthaceae)**. 75 ജനുസുകളിലായി ഏതാണ്ട് ആയിരത്തോളം സ്പീഷിസുകൾ ഉള്ള ഇവയിൽ മിക്കവയും പരാദസസ്യങ്ങൾ ആണ്. മൂന്ന് സ്പീഷിസ് ഒഴികേ എല്ലാം മാതൃസസ്യത്തിൽ വേരുകളാഴ്ത്തി ജലവും പോഷകവും കവർന്നു വളരുന്നവയാണ്. ആ മൂന്നെണ്ണം - 1) പശ്ചിമ ആസ്ത്രേലിയയിലെ കൃസ്‌മസ് ട്രീ എന്നറിയപ്പെടുന്ന നുയ്റ്റ്‌സിയ ഫ്ലോറിബുണ്ട, 2) ആസ്ത്രേലിയയിലെ തന്നെ നീലമലകളിൽ കാണുന്ന അപൂർവ്വ കുറ്റിച്ചെടിയായ അറ്റ്കിൻസോണിയ ലിഗുസ്ട്രിന, 3) തെക്കേ അമേരിക്കയുടെ മധ്യഭാഗത്തു കാണുന്ന ഗൈയാഡെഡ്രോൺ പങ്ടാറ്റം എന്നിവയാണ്. 

## ജനുസുകൾ

## ഇതും കാണുക
*പരാദസസ്യങ്ങൾ

## അവലംബം

## പുറത്തേക്കുള്ള കണ്ണികൾ
*
*Loranthaceae on the Parasitic Plant Connection web site
*Loranthaceae  in L. Watson and M.J. Dallwitz (1992 onwards). ''The families of flowering plants''. 
*NCBI Taxonomy Browser
*''Notanthera heterophylla'' illustrations 
*Chilean Loranthaceae at Chileflora

വർഗ്ഗം:ലൊറാന്തേസീ
വർഗ്ഗം:സസ്യകുടുംബങ്ങൾ
മഗ്നോളിയേസീ

ഏറ്റവും പുരാതനമായ സസ്യകുടുംബങ്ങളിൽ ഒന്നാണ് **മഗ്നോളിയേസീ** (Magnoliaceae). 7 ജനുസുകളിലായി ഏതാണ്ട് 219 സ്പീഷിസുകൾ ആണ് ഇതിൽ ഉള്ളത്. അതിപുരാതനമായ കുടുംബമായതിനാൽ ഇതിലെ അംഗങ്ങൾ ഐസ് ഏജ്, ഭൂഖണ്ഡചലനം, പർവ്വതങ്ങളുടെ രൂപം കൊള്ളൽ എന്നിവയാലെല്ലാം ഭൂമിയിൽ പലയിടത്തുമായി ചിതറിപ്പെട്ടനിലയിൽ കാണപ്പെടുന്നുണ്ട്. ഇതേ കാരണത്താൽത്തന്നെ ചിലവ തീർത്തും ഒറ്റപ്പെട്ടുകാണപ്പെടുമ്പോൾ മറ്റു ചിലവയാവട്ടെ അടുത്തടുത്ത് തന്നെയും കാണുന്നു. ഉഷ്ണമേഖലാപ്രദേശങ്ങളിലും മലേഷ്യ, ജപ്പാൻ എന്നിവിടങ്ങളിലുമെല്ലാം വ്യാപിച്ചുകിടക്കുന്ന ഈ കുടുംബത്തിലെ മൂന്നിൽ രണ്ടുഭാഗം അംഗങ്ങളും ഏഷ്യയിൽ ആണുള്ളത്. ബാക്കിയുള്ളവ അമേരിക്കകളിലും ബ്രസീലിലും വെസ്റ്റ് ഇൻഡീസിലുമെല്ലാം കാണുന്നു. പുതിയ രീതിയിലുള്ള തന്മാത്രാ പഠനങ്ങൾ പ്രകാരം ഈ കുടുംബത്തിലെ അംഗങ്ങളെപ്പറ്റിയുള്ള കാര്യങ്ങളിൽ പലതിലും ഇപ്പോളും ഗവേഷണങ്ങൾ അതിന്റെ പൂർണ്ണ നിലയിൽ എത്തിയിട്ടില്ല. നാട്ടുവൈദ്യങ്ങളിലും അലങ്കാര ആവശ്യങ്ങൾക്കും ഉപയോഗിക്കുന്നതൊഴിച്ചാൽ കാര്യമായ സാമ്പത്തികപ്രാധാന്യം ഇതിലെ സസ്യങ്ങൾക്കില്ല.
## സവിശേഷതകൾ
ഈ സസ്യകുടുംബത്തിൽ  ചെറുമരങ്ങളും, വൃക്ഷങ്ങളും കാണപ്പെടാറുണ്ട്. ഇവയുടെ ഇലകൾ ഏകാന്തരന്യാസത്തിൽ  (alternate or spiral phyllotaxis) ക്രമീകരിക്കപ്പെട്ടതും ജാലികാസിരാവിന്യാസത്തോടു കൂടിയവയുമാണ്. ഇവയുടെ പത്രവൃന്തത്തിന്റെ അടിയിലായി കൊഴിഞ്ഞുപോകുന്ന തരത്തിലുള്ള ഉപപർണ്ണങ്ങൾ കാണപ്പെടുന്നു. ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. മൂന്ന് വിദളങ്ങളും മിനുസമുള്ള ആറോ അതിൽ കൂടുതലോ പുഷ്പദളങ്ങളും കൂടിച്ചേർന്നതാണ് ഇവയുടെ പുഷ്പവൃന്തം. ഇവയുടെ കേസരപുടം പുഷ്പങ്ങളുടെ മദ്ധ്യഭാഗത്ത് കോണാകൃതിയിൽ അനേകം കേസരങ്ങൾ  ചക്രാകാരമായാണ്  വിന്യസിച്ചിരിക്കുന്നതാണ്. വെവ്വേറെ നിൽക്കുന്ന ജനിദണ്ഡും(style), പരാഗണസ്ഥലവും (stigma), അണ്ഡാശയവും(Ovary) ചേർന്നതാണ് ചേർന്നതാണ് ഇവയുടെ ജനിപുടം. 
## ചിത്രശാല


image: Illicium_verum_2006-10-17.jpg|തക്കോലം
image: Magnolia nilagirica.JPG|കാട്ടുചെമ്പകം
image: Magnolia1.jpg|ചെമ്പകം



## അവലംബം

* Hunt, D. (ed). 1998. *Magnolias and their allies*. International Dendrology Society & Magnolia Society. ISBN 0-9517234-8-0

## അധിക വായനയ്ക്ക്
*Cicuzza, D., Newton, A. and Oldfield, S. 2007. The Red List of Magnoliaceae Flora & Fauna International (FFI) and Botanic Gardens Conservation International (BGCI) report. ISBN 978-1-903703-23-6
*F. Xu, P. J. Rudall. Comparative floral anatomy and ontogeny in Magnoliaceae. Plant Systematics and Evolution April 2006, Volume 258, Issue 1-2, pp 1-15

## പുറത്തേക്കുള്ള കണ്ണികൾ
* http://www.botany.hawaii.edu/faculty/carr/magnoli.htm
* http://www.britannica.com/plant/Magnoliaceae

വർഗ്ഗം:മഗ്നോളിയേസീ
വർഗ്ഗം:സസ്യകുടുംബങ്ങൾ
വർഗ്ഗം:മാഗ്നോളിയേൽസ്
ഒഴിമുറി

പാട്ടത്തിനോ കൈവശപ്പണയത്തിനോ ഒരാൾ കൈവശം വച്ചുപോരുന്ന വസ്തു അതിന്റെ ജന്മിക്ക് ഒഴിഞ്ഞുകൊടുക്കുന്നതിനുള്ള പ്രമാണമാണ് **ഒഴിമുറി.** ഒഴിമുറി എഴുതിക്കൊടുക്കുന്നതോടെ അതുകൈവശം വച്ചിരിക്കുന്ന ആൾക്ക് അതിന്മേലുള്ള അവകാശം തീരുന്നു. സ്ഥാവരവസ്തുവിന്മേൽ കൂട്ടായ അവകാശമുള്ള ഒരാളോ ഒന്നിലധികം ആൾക്കാരോ തങ്ങൾക്കുള്ള അവകാശം വേറൊരാൾക്കോ ഒന്നിലധികം പേർക്കോ എഴുതിക്കൊടുക്കുന്നതിനെയും ഒഴികുറി (കൂട്ടാവകാശ ഒഴിമുറി) എന്നു പറയാറുണ്ട്. ഒഴിവുമുറി, ഒഴിവുകുറി എന്നെല്ലാം ഇതിനു പേരുകളുണ്ട്.

വർഗ്ഗം:നിയമങ്ങൾ
ട്രുണിയൻ ബുഷ്

കൂടുതൽ ഭാരം വഹിക്കേണ്ടി വരുന്ന വാണിജ്യ വാഹനങ്ങളിൽ സസ്പെൻഷൻ സിസ്റ്റത്തിൽ വരുന്ന ഒരു ഭാഗമാണ് **ട്രുണിയൻ ബുഷ്**. ഇത് സാധാരണയായി പുറകിലെ ആക്സിലുകളുടെ മധ്യത്തിൽ ഇരുവശത്തും കാണപ്പെടുന്നു.  വാഹനത്തിലെ ചേസിസിൽ നിന്നും വരുന്ന ട്രുണിയൻ ബ്രാക്കറ്റിലാണ് ട്രുണിയൻ ബുഷ് ഘടിപ്പിക്കുന്നത്. സാധാരണ നിലയിൽ ട്രുണിയൻ ബ്രാക്കറ്റിനു മുകളിൽ ആയിട്ടാണ് ലീഫ് സസ്പൻഷനു വേണ്ടി ഘടിപ്പിക്കുന്നത്.  
## പുറത്തേക്കുള്ള കണ്ണികൾ
വർഗ്ഗം:വാഹന ഭാഗങ്ങൾ
ഓക്സാലിഡേസീ

സപുഷ്പികളുൾപ്പെടുന്ന ഒരു  സസ്യകുടുംബമാണ് ഓക്സാലിഡേസീ (Oxalidaceae). ഏഴോ എട്ടോ ജീനസ്സുകളിലായി ഏകദേശം എണ്ണൂറോളം സ്പീഷിസുകളും ഉൾപ്പെടുന്ന ഈ സസ്യകുടുംബത്തിൽ കുറ്റിച്ചെടികളും ചെറുമരങ്ങളും വിരളമായി വൃക്ഷങ്ങളും കാണപ്പെടാറുണ്ട്. പല സസ്യങ്ങളും ഔഷധഗുണമുള്ളവയും (ഉദാ., മുക്കുറ്റി)  ഭക്ഷ്യയോഗ്യവുമാണ്(ഉദാ., തോടമ്പുളി). ഈ കുടംബത്തിൽ ഏകവർഷസസ്യങ്ങളും ബഹുവർഷസസ്യങ്ങളും  ഉൾപ്പെടുന്നു.

## സവിശേഷതകൾ
ഇവയുടെ ഇലകൾ ഏകാന്തരന്യാസത്തിൽ (alternate or spiral phyllotaxis) ക്രമീകരിക്കപ്പെട്ടതും മിക്കപ്പോഴും സംയുക്ത പത്രങ്ങളോടു കൂടിയവയുമാണ്. ഇലകളിലെ സിരാവിന്യാസം ജാലികാസിരാവിന്യാസമാണ്.  ഇവയ്ക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ടാകാറില്ല. ഇരുട്ടിൽ ഈ കുടംബത്തിലെ മിക്ക സസ്യങ്ങളുടേയും ഇലകൾ നിദ്രാവസ്ഥയിലേക്ക് പോകാറുണ്ട്. പത്രവൃന്തത്തിന്റെ അടിയിലായി കാണപ്പെടുന്ന പൾവീനസ്(Pulvinus-ഇലകളുടെ ഞെട്ടിന്റെ അടിഭാഗത്തുള്ള വികസിച്ച ഭാഗം) എന്ന ഭാഗത്തിന്റെ സഹായത്തോടെയാണ് ഇത് സാധ്യമാകുന്നത്.  പത്രവൃന്തത്തിന്റെ അടിയിലായി
ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത  (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. വെവ്വേറെ നിൽക്കുന്ന  അഞ്ച് വിദളങ്ങളും വെവ്വേറെ നിൽക്കുന്നതോ കൂടിച്ചേർന്നതോ  ആയ അഞ്ച്  മിനുസമുള്ള പുഷ്പദളങ്ങളും കൂടിച്ചേർന്നതാണ് ഇവയുടെ പുഷ്പവൃന്തം.   
പുംബീജപ്രധാനമായ കേസരങ്ങളുടെ(stamen)കീഴ്ഭാഗം കൂടിച്ചേർന്നും അതിന്റെ മുകൾ ഭാഗത്ത് തമ്മിൽ അകന്നും ഓരോന്നിന്റേയും അഗ്രഭാഗങ്ങളിൽ  ഏകകോശ പരാഗി(Anther)കളും ഉൾപ്പെടുന്നതാണ് ഇവയുടെ കേസരപുടം.  രണ്ട് വർത്തുളമായകേസരമണ്ഡലങ്ങളിലായി (അകത്തും പുറത്തും വിന്യസിച്ചിരിക്കുന്ന ) പത്തോളം കേസരങ്ങൾ കാണപ്പെടുന്നു. പുറത്തുള്ള കേസരമണ്ഡലങ്ങൾ പുഷ്പദലങ്ങൾക്ക് വിപരീതമായാണ് വിന്യസിച്ചിരിക്കുന്നത്. ചില സ്പീഷിസുകളിൽ അഞ്ച് കേസരങ്ങൾ ഉൽപാദനശേഷിയില്ലാത്ത രൂപലാണുണ്ടാകാറ്.
ഉയർന്ന അണ്ഡാശയത്തോടുകൂടിയ ഇവയുടെ അണ്ഡാശയം. അണ്ഡാശയത്തിന് (Ovary) അഞ്ച് അറകളും ഓരോ അറകളിലും ഒന്നോ അതിലധികമോ  അണ്ഡകോശങ്ങളും(Ovules) ചേർന്നതാണ് ഇവയുടെ ജനിപുടം (Gynoecium).
ഇവയുടെ കായ്കൾ മിക്കപ്പോഴും നീളത്തിന് സമാന്തരമായി പൊട്ടിയാണ് വിത്തുകൾ  പുറത്തേക്കെറിയുന്നത്. ന്നവയാണ്. ചില കായ്കൾ മാംസളമായവയാണ്. 
## ജീനസ്സുകൾ
*അവെർഹ്വ

*ബയോഫൈറ്റം
*ഡപാന്യ
*ലോട്ടോക്സാലിസ്
*ഓക്സാലിസ്
*സർക്കോതിക
*സാസ്സ്യ
*ക്സാന്തോക്സൈല്സ്

## കേരളത്തിൽ
ഈ കുടുംബത്തിലെ കേരളത്തിൽ സാധാരണ കണ്ടുവരുന്ന അംഗങ്ങൾ മുക്കുറ്റി, പുളിയാറില, തോടമ്പുളി, ഇലുമ്പി തുടങ്ങിയവയാണ്.
## ചിത്രശാല

പ്രമാണം:Carambola_flower.jpg|തോടമ്പുളിയുടെപൂവ്
പ്രമാണം:ഇലുമ്പിയുടെ ചിത്രം .jpg|ഇലുമ്പികായ്കൾ 
image: oxalis-corniculata.jpg|പുളിയാറില
പ്രമാണം:Flower mukkutti P1030598.JPG|thumb|മുക്കുറ്റി പൂവ്



## അവലംബം

## പുറത്തേക്കുള്ള കണ്ണികൾ
* Oxalidaceae  and Averrhoaceae  in L. Watson and M.J. Dallwitz (1992 onwards).  The families of flowering plants: descriptions, illustrations, identification, information retrieval.  http://delta-intkey.com 

വർഗ്ഗം:ഓക്സാലിഡേസീ
വർഗ്ഗം:സസ്യകുടുംബങ്ങൾ
ട്രാൻസ്മിഷൻ ഓയിൽ

**ട്രാൻസ്മിഷൻ ഓയിൽ** എന്നാൽ ഗിയർ ബോക്സ്‍ ഓയിൽ ആണ്. ഗിയർ ബോക്സിന്റെ പ്രവർത്തനം സുഗമമാക്കലാണ് ട്രാൻസ്മിഷൻ ഓയിൽ ചെയ്യുന്നത്. വാഹനത്തിന്റെ നിരന്തരം ഉപയോഗിക്കപ്പെടുന്ന ഭാഗമാണ് ഗിയർ ബോക്സ്. കൃത്യമായ ഓയിൽ ഉപയോഗം ഗിയർ ബോക്സിന്റെ ആയുസ്സ് വർദ്ധിപ്പിക്കും. മാനുവൽ, ഓട്ടോമാറ്റിക് വാഹനങ്ങൾക്ക് വ്യത്യസ്ത ഓയിലുകളാണ് ഉപയോഗിക്കുന്നത്. ഓട്ടോമാറ്റിക്കിൽ ക്ളച്ച് പ്രവർത്തനവും ഗിയർ മാറ്റവും സ്വതന്ത്രമായതിനാൽ കുടുതൽ പ്രഷർ ചെലുത്താൻ കഴിയുന്ന ഓയിലാണ് വേണ്ടത്. എഞ്ചിൻഓയിലിനെ അപേക്ഷിച്ച് ട്രാൻമിഷൻ ഓയിൽ മാറ്റേണ്ട കാലാവധി കുടുതലാണ്.

## പുറത്തേക്കുള്ള കണ്ണികൾ
വർഗ്ഗം:വാഹന സാങ്കേതികത
യൂണിറ്റ് ഇഞ്ചക്ഷൻ പമ്പ്

യൂണിറ്റ് പമ്പ് സിസ്റ്റം  എന്നാൽ ആധുനിക വാണിജ്യ വാഹനത്തിന് ഉപയോഗിക്കുന്ന കൂടിയ മർദ്ദത്തോടെ ഡീസൽ ഇന്ധനം ഇഞ്ചക്ട് ചെയ്യുന്ന പമ്പുകളാണ്.

മറ്റുള്ള വാഹനങ്ങളെ അപേക്ഷിച്ച് ഇവയുടെ ഓരോ എഞ്ചിൻ സിലിണ്ടറിലും ഓരോ FIP അഥവാ ഫ്യുവൽ ഇഞ്ചക്ഷൻ പമ്പ് ഉണ്ടാകും  . ഇവിടെ പമ്പിന് പവർ ലഭിക്കുക കാമ്ഷാഫ്ടിലെ ഓരോ അധികം വരുന്ന ലോബിൽ നിന്നുമാണ്. 

ആയതിനാൽ മറ്റുള്ള യൂണിറ്റ് പമ്പുകൾ തകരാറിലായാലും ഒരു സിലിണ്ടറിൽ നിന്നും ലഭിക്കുന്ന ഊർജ്ജം കൊണ്ട് വാഹനം ചലിപ്പിക്കാവുന്നതാണ്.

## ഉപയോഗിക്കുന്ന വാഹന നിർമ്മാതാക്കൾ
പ്രശസ്ത വാണിജ്യ വാഹന നിർമ്മാതാക്കളായ മാക്ക് (നിർത്തലാക്കി), ലൈബെർ,മെഴ്സിഡസ്-ബെൻസ്, ഫ്രൈട്ലൈനർ, ഭാരത്ബെൻസ്, വെസ്റ്റേൺ സ്റ്റാർ എന്നിവർ ഈ സിസ്റ്റം ഉപയോഗിച്ച് വരുന്നു. 

## അവലംബം

## പുറത്തേക്കുള്ള കണ്ണികൾ
*Unit pumps 
*Delphi launches Electronic Unit Pumps 
*Diesel engines: A brief overview 
*Freightliner Adds MB Power for Heavy-Duty Trucks 

വർഗ്ഗം: എൻജിൻ ഭാഗങ്ങൾ
സ്വീഡിഷ് ഭാഷ

പ്രധാനമായും സ്വീഡൻ എന്ന രാജ്യത്തും ഭാഗികമായി ഫിൻലാന്റ് എന്ന രാജ്യത്തും സംസാരിക്കപ്പെടുന്ന വടക്കൻ ജർമ്മാനിക് ഭാഷയാണ് **സ്വീഡിഷ്**. (About this sound svenska (help·info) [ˈsvɛnːˈska]) ഏകദേശം 9 ദശലക്ഷം ജനങ്ങൾ ഈ ഭാഷ സംസാരിക്കുന്നതായി കണക്കാക്കപ്പെടുന്നു.സ്വീഡന്റെ ഔദ്യോഗിക ഭാഷയാണ് ഇത്.ഫിൻലാന്റ്  ൽ ഇതിന് ഫിന്നിഷ് ഭാഷ യുമായി തുല്യ നിയമ സാധുതയുണ്ട്.മറ്റ് വടക്കൻ  ജർമ്മാനിക് ഭാഷകളുടെ കൂട്ടത്തിൽ  ഈ ഭാഷ സ്കാൻഡിനേവിയ  യിൽ വൈക്കിംഗ് കാലഘട്ടത്തിൽ സംസാരിക്കപ്പെട്ടിരുന്ന  പഴയ നോഴ്സ് ഭാഷയിൽ നിന്ന് ഉരുത്തിരിഞ്ഞതാണ്.

## അവലംബം

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Nationalencyklopedin, online edition 
* 
* 
* 
* 
* 

## ബാഹ്യ ലിങ്കുകൾ

* Swadesh list of Swedish basic vocabulary words (from Wiktionary's Swadesh-list appendix)
* Swedish-English/Swedish-Arabic/Swedish-Russian/Swedish-Spanish Dictionaries from Språkrådet – Institute for Language and Folklore
* People's dictionary
* Online version of *[[Svenska Akademiens ordbok]]* (Swedish)

വർഗ്ഗം:സ്വീഡിഷ് ഭാഷ
വർഗ്ഗം:സ്വീഡനിലെ ഭാഷകൾ
വർഗ്ഗം:ഫിൻലാന്റിലെ ഭാഷകൾ
വർഗ്ഗം:സ്കാൻഡിനേവിയ
വർഗ്ഗം:ജർമ്മാനിക് ഭാഷകൾ
ബൊവാബാബ്

ആഡൻസോണിയ ജനുസിലെ 9 സ്പീഷിസുകൾ മരങ്ങളെല്ലാം അറിയപ്പെടുന്നത് **ബൊവാബാബ് (Baobab)** എന്നാണ്. ആഡൻസോണിയ ഡിജിറ്റാറ്റ എന്ന മരത്തെ വിവരിച്ച് ഫ്രഞ്ച് പ്രകൃതിശാസ്ത്രജ്ഞനും പര്യവേഷകനും ആയ മൈക്കിൾ ആഡൻസണോടുള്ള ബഹുമാനാർത്ഥമാണ് ഈ ജനുസിന് ആഡൻസോണി എന്ന പേരു ലഭിച്ചത്. ഈ ഒൻപത് സ്പീഷിസുകളിൽ ആറെണ്ണവും മഡഗാസ്കർ തദ്ദേശവാസിയാണ്. രണ്ടെണ്ണം ആഫ്രിക്ക വൻകരയിലെയും അറേബിയൻ ഉപദ്വീപിലെയും ഒരെണ്ണം ആസ്ത്രേലിയയിലെയും തദ്ദേശീയരാണ്. ആഫ്രിക്കൻ പ്രദേശത്തെ ഒരെണ്ണം മഡഗാസ്കറിലും കാണുണ്ടെങ്കിലും അത് തദ്ദേശീയമല്ല. പുരാതനകാലത്ത് തെക്കേ എഷ്യയിലേക്കും കോളനിവാഴ്ച്ചക്കാലത്ത് കരീബിയനിലും ഇത് എത്തിച്ചിട്ടുണ്ട്. ഒൻപതമത്തെ സ്പീഷിസ് 2012 -ൽ ആണ് വിവരിക്കപ്പെട്ടത്. ആഫ്രിക്കയിലെയും ആസ്ത്രേലിയയിലെയും ബൊവാബാബുകളും സദൃശങ്ങളാണ്, കാരണം അവ വെവ്വേറെയായിട്ട് കേവലം ഒരു ലക്ഷം വർഷങ്ങളേ ആയിട്ടുള്ളൂ.

ബൊവാബാബിന്റെ വാർഷികവലയങ്ങൾ എണ്ണാൻ ബുദ്ധിമുട്ടാണ്. കാർബൺ ഡേറ്റിംഗ് വഴി കണ്ടുപിടിച്ചപ്രകാരം ഗ്രൂട്‌ബൂം (Grootboom) എന്നറിയപ്പെടുന്ന ഒരു ബൊവാബാബിന് കുറഞ്ഞത് 1275 വയസ്സെങ്കിലും ഉള്ളതായി കണക്കാക്കുന്നു. സപുഷ്പി സസ്യങ്ങളിലെ ഏറ്റവും പ്രായം കൂടിയ മരങ്ങളിൽ ഒന്നായി ഇതിനെ കണക്കാക്കുന്നു.

എല്ലാ ബൊവാബാബുകളും ജലം ലഭിക്കാത്ത സീസണുകൾ ഉള്ള ഇടങ്ങളിലാണു വളരുന്നത്. എല്ലാവരും വരണ്ട കാലങ്ങളിൽ ഇല പൊഴിക്കുന്നവരുമാണ്. ഇത്തരം കാലാവസ്ഥയെ അതിജീവിക്കാനായി തടികളിൽ ജലം സൂക്ഷിക്കുന്ന ഈ മരങ്ങൾക്ക് ഒരു ലക്ഷം ലിറ്റർ വരെ ജലം സംഭരിക്കാനുള്ള കഴിവുണ്ട്. പലതരം പക്ഷികളും ബൊവാബാബിൽ കൂടുകൂട്ടാറുണ്ട്.

## ഉപയോഗങ്ങൾ
നാരിനും, നിറങ്ങൾക്കും, വിറകിനും, ഇലകൾ പച്ചക്കറിയായും എല്ലാം ഇവ ഉപയോഗിക്കുന്നു. ചില ഇനങ്ങളിലെ കായകളിൽ നിന്നും സസ്യഎണ്ണ ലഭിക്കാറുണ്ട്. തേങ്ങയുടെ വലിപ്പമുള്ള കായകൾ ഭക്ഷ്യയോഗ്യമാണ്. ഉണങ്ങിയ വിത്തുകളിൽ നിന്നും വിവിധ തരം പോഷക സമൃദ്ധമായ ഉൽപ്പന്നങ്ങൾ ഉണ്ടാക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:മാൽവേസീ
വർഗ്ഗം:അഡൻസോണിയ
തദ്ദേശീയത

ജീവശാസ്ത്രത്തിൽ ഒരു സ്പീഷിസ് ഏതെങ്കിലും പ്രത്യേക ഭൂപ്രദേശത്തോ, ദ്വീപിലോ, രാജ്യത്തോ അതുമല്ലെങ്കിൽ എങ്ങനെയെങ്കിലും വിവരിക്കപ്പെട്ട സവിശേഷമായ ഇടങ്ങളിലോ, പ്രത്യേക സ്വഭാവങ്ങളോടുകൂടിയ പ്രദേശത്തോ മാത്രം കാണുന്ന ജീവ/സസ്യജാലങ്ങളെ കുറിക്കാൻ ഉപയോഗിക്കുന പദമാണ് **തദ്ദേശീയത (Endemism)** അല്ലെങ്കിൽ **Endemic.** മറ്റുള്ള ഇടങ്ങളിലും കാണപ്പെടുന്നുണ്ടെങ്കിൽ അതിനെ തദ്ദേശീയം എന്നു വിളിക്കാറില്ല. തദ്ദേശീയ സ്പീഷിസുകളുടെ നാശത്തിനു പ്രധാനപ്പെട്ട കാരണങ്ങൾ കൃഷി, ഖനനം, മരംവെട്ട് എന്നിവയെല്ലാം ആണ്.

## ഇവയും കാണുക
കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ

## കൂടുതൽ വായനയ്ക്ക്
* 
* 
* 

വർഗ്ഗം:ജീവശാസ്ത്രം
മിരിസ്റ്റിക്കേസീ

20 ജനുസുകളിലായി ഏതാണ്ട് 440 സ്പീഷിസുകൾ ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണ് **മിരിസ്റ്റിക്കേസീ (Myristicaceae)**. യൂറോപ്പിലും ഏഷ്യയിലും അമേരിക്കകളിലുമുള്ള ഈ സസ്യങ്ങളിലെ ഏറ്റവും പ്രസിദ്ധമായ അംഗം ജാതിയാണ്. വലിയ മരങ്ങളായ മിക്കവയും അവയുടെ തടിക്ക് പേരുകേട്ടതാണ്.

മിക്കവാറും മരങ്ങളായ ഈ കുടുംബത്തിലെ അംഗങ്ങൾക്ക് (മിക്കവയ്ക്കും ചുവന്ന നിറത്തിലുള്ള) ഒരു കറ കാണാവുന്നതാണ്. ഈ കറയും ചില എണ്ണകളും ശത്രുക്കളുടെ ആക്രമണത്തെ പ്രതിരോധിക്കാൻ ഉപകരിക്കുന്നു. ഈ കറ കാരണം മരത്തിനും പിങ്കോ ചുവപ്പോ നിറമായിരിക്കും. മരം മുറിച്ചാലോ പോറലേൽപ്പിച്ചാലോ ഈ കറ കാണാം. നിത്യഹരിതമായ ഇവയുടെ തിളങ്ങുന്ന ഇലകൾക്ക് ചെറു സുഗന്ധമുണ്ട്. കട്ടിയുള്ള ദശപോലുള്ള കവചത്തിന് ഉള്ളിൽ ഒറ്റ വിത്തായിരിക്കും ഉണ്ടാവുക. ഈ വലിയ വിത്തുകൾ സാധാരണ മൂപ്പെത്തുപോൾ തനിയെ പൊട്ടി പുറത്തുവരും.

തെക്കേ അമേരിക്കയിൽ ഇവ 100 മീറ്റർ മുതൽ 2100 മീറ്റർ വരെ ഉയരമുള്ള മഴക്കാടുകളിൽ ആണു വളരുന്നത്. പണ്ട് ഇവയ്ക്ക് വരണ്ട പ്രദേശത്തും ജീവിക്കാൻ കഴിഞ്ഞതായി അനാട്ടോണമിക് പഠനങ്ങൾ കാണിക്കുന്നു. രാത്രിയിൽ പരാഗണത്തിന് സജ്ജമാകുന്ന പൂക്കളിൽ ഉറുമ്പുകളോടു സാദൃശ്യമുള്ള ആന്തിസിഡേ കുടുംബത്തിൽപ്പെട്ട വണ്ടുകളാണ് പരാഗണം നടത്തുന്നത്. പൂക്കളിൽ നിന്നും വരുന്ന രൂക്ഷഗന്ധമാണ് ഈ പ്രാണികളെ ആകർഷിക്കുന്നത്. എന്നാൽ മിരിസ്റ്റിക്ക ജനുസിലുള്ളവയെ ഉരുമ്പുകൾ തന്നെയാവണം പരാഗണത്തിനു സഹായിക്കുന്നത്. ജാതിക്കയും ജാതിപത്രിയും തന്നെയാണ് ഏറ്റവും പ്രധാനപ്പെട്ട ഉൽപ്പന്നങ്ങൾ. മരവും തടിക്കായി ഉപയോഗിക്കുന്നുണ്ട്.

പക്ഷികളും മറ്റു ചില സസ്തനികളുമാണ് വിത്തുവിതരണം നടത്തുന്നത്.

## മിറിസ്റ്റിക്ക ചതുപ്പുകൾ

മിരിസ്റ്റിക്ക ജനുസ്സിലെ ചില സ്പീഷിസുകൾക്ക് ഭൂമിക്കു മുകളിലേക്ക് ഉയർന്നു നിൽക്കുന്ന കെട്ടുപിണഞ്ഞ വേരുകൾ കാണറുണ്ട്. പൊതുവേ ജലം നിറഞ്ഞ ചതുപ്പുപ്രദേശങ്ങളിൽ ആവും ഇങ്ങനെ ഉണ്ടാവുക. വേരുകളിലൂടെയാണ് ഇവയുടെ ശ്വസനപ്രക്രിയ നടക്കുന്നത്. ഈ വേരുകൾ *നീ റൂട്ട്* (Knee Root) എന്നറിയപ്പെടുന്നു. മണൽ കലർന്ന എക്കൽ മണ്ണുള്ള ശുദ്ധജല ആവാസമേഖലയാണ് ഈ ചതുപ്പുകളുടെ മറ്റൊരു പ്രത്യേകത. ജൂൺ മുതൽ ജനുവരി വരെ വെള്ളക്കെട്ടുള്ള ചതുപ്പിൽ മറ്റു മാസങ്ങളിൽ ഈർപ്പം നിറഞ്ഞിരിക്കുന്നു. സമുദ്രനിരപ്പിൽ നിന്നും 150 മുതൽ 300 മീറ്റർ വരെ ഉയരത്തിലാണ് ഈ ചതുപ്പു വനങ്ങൾ സാധാരണയായി കാണപ്പെടുന്നത്. ഇവ മിറിസ്റ്റിക്ക ചതുപ്പുകൾ എന്ന് അറിയപ്പെടുന്നു.

## ജനുസുകൾ

## അവലംബം

## പുറത്തേക്കുള്ള കണ്ണികൾ
* e-floras
* NCBI Taxonomy Browser

വർഗ്ഗം:സസ്യകുടുംബങ്ങൾ